open-index/open-wikipedia-markdown huggingface dataset:
鎂

**鎂**，是蜀種化學元素，伊其原子序數是12，元素符號是Mg。伊也是蜀種野活潑其金屬，所以做合金野好。鎂敆燃燒其前後會放出野白其光，所以信號彈共焰火使伊做也野好。

## 鎂其提取
工業做鎂一般都是趁海水裡勢其氯化鎂提取出其，方法敆下底。

1.高溫加熱石灰石／大理石，做出氧化鈣：CaCO3 ->[{高溫}] CaO + CO2 ^

2.做出其氧化鈣加水，做出氫氧化鈣：CaO + H2O -> Ca(OH)2

**（注意：一般使氧化[[鈣]]，其實氫氧化[[鈉]]也蜀樣，但是野貴。**所以下底都是使氫氧化鈣了**）**

3.做出其氫氧化鈣共氯化鎂反應：Ca(OH)2 + MgCl2 -> CaCl2 + Mg(OH)2 v

4.做出其氫氧化鎂共鹽酸反應：Mg(OH)2 + 2HCl -> MgCl2 + 2H2O

（這兩步敆工業臺中叫富集）

5.電解氯化鎂：MgCl2 ->[{通電}] Mg + Cl2 ^

## 常見反應
敆氯化氫氣體臺中加熱鎂共水：Mg + 2H2O ->[{△}] Mg(OH)2 + H2 ^

鎂敆氮氣其下燃燒：3Mg + N2 ->[{點燃}] Mg3N2

鎂敆氧氣其下燃燒:2Mg + O2 ->[{點燃}] 2MgO

鎂敆二氧化碳下燃燒：2Mg + CO2 ->[{點燃}] 2MgO + C

鎂共鹽酸反應：Mg + 2HCl -> MgCl2 + H2 ^

二氮化三鎂共水反應：Mg3N2 + 6H2O -> 3Mg(OH)2 v + 2NH3 ^

分類:化學元素
黃蜱

**黃蜱**，書語叫**青蛙**，是蜀種脊椎動物，伊敆世界野価其地方都有分佈，種類也野価。伊固是風蚊其天敵。
分類:脊椎動物
鋁

**鋁**，是蜀種化學元素，伊其原子序數是13，元素符號是Al。伊也是蜀種兩性金屬，酸共鹼都會跟伊反應，因為鋁其反應野価，所以敆生活臺中使法也野価。
## 趁鋁土礦裡勢提取鋁其方法
1.鋁土礦共氫氧化鈉反應：Al2O3 + 2NaOH -> 2NaAlO2 + H2O

（偏鋁酸鈉NaAlO2是Na[Al(OH)4]其簡化寫法）

2.做出其偏鋁酸鈉溶液加二氧化碳：NaAlO2 + CO2 + 2H2O -> Al(OH)3 v + NaHCO3

3.做出其氫氧化鋁過濾蜀下，掏去燒：2Al(OH)3 ->[{△}] Al2O3 + 3H2O

（這蜀步叫富集）

4.電解做出其氧化鋁：2Al2O3 ->[{通電}] 4Al + 3O2 ^

**（注意：使[[氧]]化鋁是因為[[氯]]化鋁無辦法電解）**

## 常見反應
### 單質

鋁共氧氣反應：4Al + 3O2 ->[{點燃}] 2Al2O3

鋁共氯氣反應：2Al + 3Cl2 ->[{△}] 2AlCl3

鋁共硫反應：2Al + 3S ->[{△}] Al2S3

鋁共鹽酸反應：2Al + 6HCl -> 2AlCl3 + 3H2 ^

鋁共氫氧化鈉溶液反應：2Al + 2NaOH + 2H2O -> 2NaAlO2 + 3H2 ^

鋁共氧化鐵反應（鋁熱反應）：2Al + Fe2O3 ->[{高溫}] 2Fe + Al2O3

鋁共硫酸銅反應：2Al + 3CuSO4 -> 3Cu + Al2(SO4)3

### 氧化鋁
氧化鋁共鹽酸反應：Al2O3 + 6HCl -> 2AlCl3 + 3H2O

氧化鋁共稀硫酸反應：Al2O3 + 3H2SO4 -> Al(SO4)3 + 3H2O

### 氯化鋁
氯化鋁共氨水反應：AlCl3 + 3NH3 H2O -> Al(OH)3 v + 3NH4Cl

### 氫氧化鋁
氫氧化鋁共鹽酸反應：Al(OH)3 + 3HCl -> AlCl3 + 3H2O

氫氧化鋁共氫氧化鈉反應：Al(OH)3 + NaOH -> NaAlO2 + 2H2O

## 生活臺中盡稠其使法
敆生活臺中，鋁會做鋁熱反應，所以使鋁共氧化鐵來焊接鐵軌。鋁共其它金屬固會做鋁合金。儂家使其飲料罐罐也是伊做其。

氧化鋁經稠掏去做耐㷄材料，固有剛玉其主要成分也是氧化鋁。

分類:化學元素
Uòng-bĭ

**Uòng-bĭ** (黃蜱), cṳ̆-ngṳ̄ giéu **chĭng-uă** (青蛙), sê siŏh-cṳ̄ng cék-tùi dông-ŭk, ĭ găk sié-gái iā sâ̤ gì dê-huŏng dŭ ô hŭng-buó, cṳ̄ng-lôi iâ iā sâ̤. Ĭ gó sê hŭng-muòng gì tiĕng-dĭk. 
分類:Cék-tùi dông-ŭk
硅

**硅**，也叫**矽**（香港共臺灣），是蜀種化學元素，伊其原子序數是14，元素符號是Si。敆生活臺中硅有野価其使法，譬如講做電腦芯片，做半導體材料。

## 做硅其方法

二氧化硅共碳反應：SiO2 + 2C ->[{高溫}] Si + 2CO ^

硅共氯氣反應：Si + 2Cl2 ->[{高溫}] SiCl4

氯化硅共氫氣反應：SiCl4 + 2H2 ->[{高溫}] Si + 4HCl

## 常見反應

硅共氧氣反應：Si + O2 ->[{△}] SiO2

硅共氫氣反應：Si + 2H2 ->[{高溫}] SiH4

二氧化硅共氧化鈣反應：SiO2 + CaO ->[{高溫}] CaSiO3

## 二氧化硅

二氧化硅是硅其常見氧化物，伊其溶沸點野懸，也野硬。水晶其實就是二氧化硅，玻璃共光導纖維也是伊做其。紫水晶其實也是二氧化硅做其。

**注意**：鹼性溶液共二氧化硅會反應，所以鹼性溶液伓使玻璃其蓋蓋。

化學方程式：SiO2 + 2NaOH -> Na2SiO3 + H2O

## 參考資料

分類:化學元素
網誌

**網誌**（英語：Blog），也號𡅏**博客**或者**部落格**是蜀種由個人管理倛，寫自家倛文章、圖片或者視頻倛網站或者線上（在線）日記。

分類:信息
氯

**氯**，是蜀種化學元素，伊其原子序數是17，元素符號是Cl，是鹵素元素。常見其單質是氯氣，伊是蜀種黃綠色其有毒氣體。儂家食其鹽是氯化鈉，伊敆海裡有野価其含量。

## 做氯氣其方法
### 工業
一般工業做氯氣其方法是電解飽和食鹽水：MnO2 + 4HCl（濃） ->[{△}] MnCl2 + Cl2 ^ + 2H2O

### 實驗室
一般實驗室做氯氣其方法是二氧化錳共濃鹽酸反應：2NaCl + 2H2O ->[{通電}] 2NaOH + H2 ^ Cl2 ^

## 常見反應
鈉共氯氣反應：2Na + Cl2 -> 2NaCl

鐵共氯氣反應：2Fe + 3Cl2 ->[{點燃}] 2FeCl3

銅共氯氣反應：Cu + Cl2 ->[{點燃}] CuCl2

氫氣共氯氣反應：H2 + Cl2 ->[{點燃}] 2HCl

（如果光照其話會爆炸）

氯氣共水反應：Cl2 + H2O  HCl + HClO

日頭分解次氯酸：2HClO ->[{光照}] O2 ^ + 2HCl

氯氣共氫氧化鈉反應（尾氣處理）：Cl2 + 2NaOH -> NaCl + NaClO + H2O

氯氣共氫氧化鈣反應（做漂白粉）：2Cl2 + 2 Ca(OH)2 -> Ca(ClO)2 + CaCl2 + 2H2O

漂白原理：Ca(ClO)2 + CO2 + H2O -> CaCO3 + 2HClO

氯氣共溴化鉀反應：Cl2 + 2KBr -> Br2 + 2KCl

氯氣共碘化鉀反應：Cl2 + 2KI -> I2 + 2KCl

## 再看

*氟

*溴

*碘

*砹

分類:化學元素
氬

**氬**，是蜀種化學元素，伊其原子序數是18，元素符號是Ar。伊其單質是氬氣，是蜀種稀有氣體。氬是目前最早發現其稀有氣體，伊敆世界裡勢也有野価。

分類:化學元素
磷

**磷**，是蜀種化學元素，伊其原子序數是15，元素符號是P。磷其常見單質有紅磷共白磷。伊固是骨骨共牙齒裡勢野重要其元素。
## 共生物關係
氮（N），磷（P），鉀（K）敆植物生長其前後是必須其元素，無磷其話植物會野小，箬箬也是紫色其。

分類:化學元素
硫

**硫**，是蜀種化學元素，伊其原子序數是16，元素符號是S。常見其單質，硫，是無毒其，但是伊其化合物，譬如講，硫酸共亞硫酸都是有毒其。硫元素固是組成蛋白質其重要元素。

## 硫酸
硫酸是強酸，使其前後必須注意，伊會腐蝕皮膚。

工業做硫酸其方法：

頭步：4FeS2 + 11O2 ->[{高溫}] 2Fe2O3 + 8SO2

第二步：2SO2 + O2 ->[{V2O5}][{△}] 2SO3

尾尾步：SO3 + H2O -> H2SO4

做出其硫酸都是質量分數92%以上其濃硫酸，加水就會變稀硫酸。

## 參考資料

分類:化學元素
牙齒

**牙齒**（ngāi），也號𡅏**齒**（kī）或者**喙齒**（chói-kī），醫學名稱號𡅏**牙齒**（ngà-chī），蜀喙裏勢掏𡅏咬乇倛器官。 

分類:頭
犬

**犬**是家養倛動物，屬犬科，共狼是親戚。儂養犬有幾千年倛歷史，今旦倛犬有盡価倛種類。

*
光餅

**光餅**是蜀種福建特色倛餅，敆福州、莆田共建甌都有。遘尾了光餅由福州傳遘琉球，也是琉球倛特色食品。
分類:飲食分類:十邑文化
蠣餅

**蠣餅**是福州傳統倛小食。伊倛做法是使米摳黃豆粉齊蠣、豬㾪肉共芹菜做倛餡包起掏烰。蠣餅形狀生圓圓倛，顏色金黃，殼殼真酥，味野好。

分類:飲食分類:十邑文化
鼎邊糊

**鼎邊糊**是福州有名倛小食。伊使米漿做原料。等鼎裏水灴以後，將米漿渧鼎墘，再等伊變燋仂囝，使鼎筅筅遘鼎裏，共海鮮、菜、肉等等乇煮出張張，就變鼎邊糊。

分類:飲食分類:十邑文化
扁肉燕

**扁肉燕**也號𡅏**肉燕**，是福建共臺灣其蜀種特色其小食。
## 參考資料

分類:飲食
分類:十邑文化
經濟

**經濟**（gĭng-cá̤，在福州城區也會讀「gĭng-ciá」）是指蜀隻特定倛方位臺中組織一切生產、分配、流通、消費活動共關係倛系統倛通稱。

*
倉山區

**倉山區**是中國福建省福州市倛蜀隻區。中洲島對面有藤山（也號𡅏烟臺山），舊底號𡅏「倉山」，是屬倉山區管倛。倉山區這名字也是趁租塊來倛。

倉山區舊底是西方領事館倛地方，有野価番囝來租塊住，故此有野儕西方倛古蹟共教堂。

## 歷史

*倉山區敆舊底叫做瓜藤山，也號𡅏藤山。遘元朝暝尾，福州府為𡅏加強江防，敆藤山頂峰設烽火臺，為𡅏共中洲炮臺對應，也叫做煙臺山。另外因為山懸頂有天寧寺（天安寺），故此復號𡅏天寧山。遘明朝洪武年間，山北骹開始建鹽倉，故此者地方叫做倉前，藤山也乞叫做倉前山，簡稱倉山，現代區名就是總款來其。

*1842年中英《南京條約》簽訂以後，福州乞列做「五口通商」之一，倉山區故此變像歷史上有名其領事館地區，國際交易基地共航運中心。趁1844年開始遘1903年，都領有英國、美國、法國、俄羅斯、日本、荷蘭、葡萄牙、西班牙等等17芘國家敆倉山區設點領事館或者代辦處，同時固起敎堂、學校、醫院，固開始發行報刊、設立洋行等等。因為西方經濟共文化其滲透，倉山區遘今旦固保存仂囝英式、哥特式、羅馬旋門式、東歐式共中西結合式其厝，形成倉山區建築特色。趁2005年左右開始，因為「舊區改造」，嘢価有地方特色其厝乞拆去（譬如講德園），敆社會上造成影響。

*倉山區是福州有名其學區，1980年就乞中國國務院批准福州市其文化居住區。區底裡就開始新建共擴大少年宮、文化館、圖書館、科技館等等蜀批文化設施。特別是國家投資敆倉山區西南其30幾家大、中專院校共幹部學校。

## 地理

*倉山區敆福州市區其南部，現刻時包括南臺島全部，介加上閩江上部分沙洲，四面以閩江南、北港分別共鼓樓區、臺江區、晉安區、馬尾區、長樂區、閩侯縣為界，面積大概142平方公里。

*閩江流遘淮安分成兩支——北支固是叫做閩江（舊底也叫臺江、白龍江），南支叫做烏龍江。两支敆馬尾介匯合，最後流遘臺灣海峽。倉山區其北邊是閩江，可以看見臺江區，南邊是烏龍江，可以看見閩侯縣。

*倉山區底裡有嘢価山坡，譬如講北部有高蓋山、長安山、煙臺等等，东部有黃山、城門山等等。主島南臺島風景真好，故此有「瓊花玉島」其叫法。當年，敆今旦其梅塢、麥頂、塔亭其三岔墿口方圓五公里底裡都是梅林；每年冬季，嘢価儂都敆租塊看梅花。

## 行政區域
倉山區下底有8隻街道共5隻鎮：

*倉前街道
*東升街道
*對湖街道
*金山街道
*臨江街道
*三叉街街道
*上渡街道
*下渡街道
*倉山鎮
*城門鎮
*蓋山鎮
*建新鎮
*螺洲鎮

## 參考資料

分類:福州分類:十邑
索麵

**索麵**，也號𡅏**切麵**或者**線麵**，是福州共寧德倛蜀種小食。
## 做法
索麺挈麵粉做原料，加裏鹽、番薯粉、油等等倛調料，使手工拔成。

索麵故會使加老酒、煎其卵等等。馬祖其**老酒索麵**（復號𡅏**卵酒索麵**）野出名。

## 文化
索麺因爲長，寓意儂長命，故此也號𡅏**長壽麵**。著閩東，若是過生日、做節或者厝𡅏儂趁外斗行轉來，都著食索麵，敆麵裏勢加兩粒雞卵，號𡅏**太平麵**。結婚定親倛辰候，男界也著送乞女界厝𡅏這麵，號𡅏**喜麵**。
## 參考資料

分類:飲食分類:十邑文化分類:寧德
上海交通大學

**上海交通大學**是中華人民共和國倛蜀隻大學，敆上海倛閔行區。

分類:中國教育
長度

**長度**，也號𡅏**長短**，是一維空間倛度量，也是國際單位制臺中倛7種基本單位之一。

分類:數學
分類:物理
士普拉格

**士普拉格**（Šiprage）是波斯尼亞共黑塞哥維那倛蜀隻鎮。
## 氣候

## 參考資料

分類:波斯尼亞共黑塞哥維那
Gĭng chió-biĕng, ngṳ̀ng hiŏng-lī

«**Gĭng chió-biĕng, ngṳ̀ng hiŏng-lī**» (金厝邊, 銀鄉里) sê siŏh dà̤ Hók-ciŭ-uâ gì gŏ̤. 
分類:Hók-ciŭ-uâ gì gŏ̤
閩都別記

《**閩都別記**》是清朝前後里人何求使福州話寫倛1部小說。
分類:文學
分類:十邑
希利尼字母

**希利尼字母**是舊底希利尼儂發明倛蜀種字母，掏來標記希利尼語使。

## 基本倛字母
希利尼字母有24隻基本倛字母，每蜀隻都有大寫共小寫2種寫法：

## 已經無使倛字母
希利尼字母有7隻已經無使倛字母，每蜀隻都有大寫共小寫1種寫法：

* Digamma  - w
* Stigma  - st
* Heta  - h
* San  - s
* Koppa  - q
* Sampi  - ss
* Sho  - sh

## 外部鏈接
* Greek Unicode Issues

分類:文字
Tŭi Pū hié Uŏk

**Tŭi Pū hié Uŏk** (推普廢粵) ciā gōng-huák chók-hiêng găk 2010 nièng 6 nguŏk 6 hô̤, siŏh ciáh uōng-iū găk ĭ gì Mì-báuk huák-buó „Guōng-ciŭ-chê Céng-hiĕk (政協) géng-iòng siōng ciŏng Guōng-ciŭ Diêng-sê-dài cuòng-buô diōng siàng Pū-tŭng-uâ“, cĭ-hâiu „Guōng-ciŭ Diêng-sê-dài bók chṳ̄-siĕu Uŏk-ngṳ̄ lāu“ găk uōng-siông diòng-kŭi kó̤, chók-hiêng „Uŏk-ngṳ̄ lùng-hâng“ (粵語淪陷) gì gōng-huák.

分類:Ngṳ̄-ngiòng
分類:Dṳ̆ng-huà Ìng-mìng Gê̤ṳng-huò-guók
客家話拼音方案

**客家話拼音方案**是廣東省教育部門敆1960年9月公佈倛廣東拼音方案之一，使廣東省梅州市梅縣梅城口音做標準，使拉丁字母拼寫語音，故使右上方標數字表示聲調。茲種方案雖然是教育部門公佈倛方案，不過因為中國大陸實行普通話教育，敆教育機構（例如中小學）裏勢無專門倛講解，一般是有關學術書籍、客語詞典等乍會掏來對梅縣話倛注音。

網絡上（特別是社交網站）有倛網友見覺這方案有不足，結合臺灣客家語拼音方案改造儷，會拼寫除𡅏梅縣話倛其他客家語方言。

## 歷史

## 現狀

## 內容
### 字母
拼音採用拉丁字母，其中r、w無拼寫梅縣客家話。ê 是字母 e 倛變體，掏來代表 。

### 聲母
聲母總數有19個。伓使輔音為首倛音節，號𡅏零聲母。列表如下：

資 zi1、雌 ci1、思 si1 等字倛韻母使i表示。

### 韻母
韻母總數有74個。列表如下：

i 行倛韻母，前頭無聲母倛時候，寫成 yi、ya、yo、yê、yai、yau、yu、yui、yam、yim、yan、yin、yun、yang、yong、yung、yab、yib、yad、yid、yud、yag、yog、yug。

### 聲調

## 評價

## 改進

## 再看
*廣東拼音方案
*客家語
*臺灣客語通用拼音
*白話字

## 注解




## 參考資料

分類:客家
分類:語言
Káh-gă-uâ Pĭng-ĭng Huŏng-áng

**Káh-gă-uâ Pĭng-ĭng Huŏng-áng**  (客家話拼音方案) sê Guōng-dĕ̤ng-sēng gáu-ṳ̆k buô-muòng găk 1960 nièng 9 nguŏk gŭng-buó gì Guōng-dĕ̤ng Pĭng-ĭng Huŏng-áng cĭ ék, sāi Guōng-dĕ̤ng-sēng Muòi-ciŭ-chê Muòi-gâingMuòi-siàng kēu-ĭngcó̤ biĕu-cūng, sāi Lá-dĭng cê-mō̤ pĭng-siā ngṳ̄-ĭng, gó sāi êu-siông-huŏng biĕu só-cê biēu-sê sĭng-diêu
## Chăng-kō̤ cṳ̆-lâiu

分類:Ngṳ̄-ngiòng
分類:Káh-gă
溫泉公園

**溫泉公園**敆福州市鼓樓區。1996年尾開始興建，1997年開放。

公園裏勢中央廣場有直昇機其停機坪。

## 參考資料

分類:福州其公園
Ŭng-ciòng Gŭng-huòng

**Ŭng-ciòng Gŭng-huòng** (溫泉公園) găk Hók-ciŭ-chê Gū-làu-kṳ̆. 1996 nièng muōi kăi-sṳ̄ hĭng-gióng, 1997 nièng kŭi-huóng. 

Gŭng-huòng diē-sié Dṳ̆ng-iŏng Guōng-diòng ô dĭk-sĭng-gĭ gì dìng-gĭ-bìng.
## Chăng-kō̤ cṳ̆-lâiu

分類:Hók-ciŭ gì gŭng-huòng
鉀

**鉀**，是蜀種化學元素，伊其原子序數是19，元素符號是K。伊也是蜀種野活潑其金屬，所以敆儂家生活臺中，鉀元素都是化合物，無單質。做焰色反應其前後使藍色鈷玻璃，會看見紫色其光。
## 共生物關係
氮（N），磷（P），鉀（K）敆植物生長其前後是必須其元素，無磷其話植物會野小，箬箬也是黃黃其，固有斑斑敆懸頂。

分類:化學元素
鈣

**鈣**，是蜀種化學元素，伊其原子序數是20，元素符號是Ca。伊也是蜀種野活潑其金屬，固是人體其骨骨裡勢野重要其元素。

## 常見反應
電解氯化鈣：CaCl2 ->[{通電}] Ca + Cl2 ^

鈣共鹽酸反應：Ca + 2HCl -> CaCl2 + H2 ^

鈣共氧氣反應：2Ca + O2 ->[{點燃}] 2CaO

燒碳酸鈣：CaCO3 ->[{高溫}] CaO + CO2 ^

氫氧化鈣共鹽酸反應：Ca(OH)2 + 2HCl -> CaCl2 + H2O

氫氧化鈣共二氧化碳反應：Ca(OH)2 + CO2 -> CaCO3 v + H2O

氧化鈣共水反應：CaO + H2O -> Ca(OH)2

分類:化學元素
鈧

**鈧**，是蜀種化學元素，也是蜀種金屬，伊其原子序數是21，元素符號是Sc。儂家經稠掏伊來做鈧鈉燈，固有特種玻璃也是伊做其，效果都野好。

分類:化學元素
霍金

**史提芬·威廉·霍金**，是英國牛津儂，1942年1月8號生，2018年3月14號去世。研究理論物理學、宇宙學，擔任劍橋大學理論宇宙學中心研究總監。

2018年3月14號，霍金去世，享年76歲。
分類:英國人物
Stephen Hawking

**Stephen William Hawking** (**Huók-gĭng**, 霍金, ) sê Ĭng-guók Oxford nè̤ng. Ngiēng-giú lī-lâung ŭk-lī-hŏk, ṳ̄-dêu-hŏk, dăng-êng Cambridge Dâi-hŏk lī-lâung ṳ̄-dêu-hŏk dṳ̆ng-sĭng ngiēng-giú cūng-gáng.

分類:Ĭng-guók ìng-ŭk
2018 nièng

## Duâi dâi

## Chók-sié

## Guó-sié
*3 nguŏk 14 hô̤: Stephen Hawking (1942 nièng chók-sié)
## Nĭk-cī-dăng

分類:2018 nièng
鈦

**鈦**，是蜀種化學元素，也是蜀種金屬，伊其原子序數是22，元素符號是Ti。儂家經稠講其鈦合金就是使伊做其。

工業懸頂經稠使鈉跟四氯化鈦反應：TiCl4 + 4Na ->[{700-800℃}] Ti + 4NaCl 

## 參考資料

分類:化學元素
春分

**春分**是中國農曆倛廿四節氣之一，着驚蟄共清明之間。茲蜀日，北半球暝晡共日中蜀樣長。

分類:節氣
釩

**釩**，是蜀種化學元素，也是蜀種金屬，伊其原子序數是23，元素符號是V。

## 五氧化二釩
工業做硫酸其前後盡稠使五氧化二釩來做催化劑（第二步）。

做硫酸其第二步：2SO2 + O2 ->[{V2O5}][{△}] 2SO3

分類:化學元素
鉻

**鉻**（電鍍廠其工儂讀做「lŏ̤h」），是蜀種化學元素，也是蜀種金屬，伊其原子序數是24，元素符號是Cr。伊固是人體必需其微量元素，三價其鉻對人體有益，但是六價其鉻對人體是有毒其。
## 參考資料

分類:化學元素
李敖

**李敖**，1935年4月25號出世，是臺灣作家、政治評論員。2018年3月18號去世。
分類:臺灣人物
Lī Ngò̤

**Lī Ngò̤** (李敖, ), sê Dài-uàng cáuk-gă, céng-dê pàng-lâung-uòng. 
分類:Dài-uăng ìng-ŭk
刨魚

**鮑魚**，也作**刨魚**，是蜀種軟體動物，伓是魚。伊營養野豐富，對人體野補。
## 尾註

## 參考文獻

分類:軟體動物
Bàu-ngṳ̀

**Bàu-ngṳ̀** (鮑魚, 刨魚), iâ hô̤ **pâu-ngṳ̀** (鮑魚), sê siŏh-cṳ̄ng niōng-tā̤ dông-ŭk, ng-sê ngṳ̀. Ĭ ìng-iōng iā hŭng-hô, dó̤i ìng-tā̤ iā buō. 
## Miàng-cê
«Dictionary of the Foochow Dialect» siŭ-liŏh 2 bĭh „鮑“ cê tŭk-ĭng, hŭng-biék sê „bàu“ „pâu“. «Hók-ciŭ-uâ Sĭk-ê̤ṳng Cê-diēng» ciŏng „鮑“ gé có̤ „pâu“, „刨“ gé có̤ „bâu“. Bàng-siòng kēu-ngṳ̄ sèu gōng „bàu-ngṳ̀“, báik-cĕng găk Hók-ciŭ Ìng-mìng Guōng-bó̤ Diêng-dài Cō̤-hāi cī Siăng (左海之聲) gŭng-cáuk guó gì Ṳ̀ng-siàng (榕城) găk tàu siŏh gái Hók-gióng Huŏng-ngiòng Ùng-huá Dâi-suói diēng-pìng gì sì-hâiu nêng-ùi Hók-ciŭ-uâ gì „bàu-ngṳ̀“ diŏh siā có̤ „刨魚“.

## Chăng-kō̤ ùng-hióng

分類:niōng-tā̤ dông-ŭk
清明

**清明**是中國農曆倛廿四節氣之一，著春分共谷雨之間。清明倛時間差不多著西曆4月4號遘6號之間。一般清明倛辰候著去硩紙。清明茲蜀日是傳統節日清明節。

分類:節氣
錳

**錳**，是蜀種化學元素，也是蜀種金屬，伊其原子序數是25，元素符號是Mn。伊固是人體必需其微量元素，主要是對儂身體其酶有影響。

## 高錳酸鉀
高錳酸鉀是蜀種紫紫其顆粒，敆實驗室臺中，伊經稠是做氧氣其原料。

2KMnO4 ->[{△}] K2MnO4 + MnO2 + O2 ^

分類:化學元素
鐵

**鐵**，是蜀種化學元素，也是蜀種金屬，伊其原子序數是26，元素符號是Fe。鐵是生活臺中最經稠看見其金屬，鐵固是人體臺中野重要其蜀種元素，對儂其血野重要，缺鐵其話會貧血。

## 常見反應

鐵共氧氣反應：3Fe + 2O2 ->[{點燃}] Fe3O4

鐵共氯氣反應：2Fe + 3Cl2 ->[{點燃}] 2FeCl3

鐵共酸反應（統一其離子方程式）：Fe + 2H^2+ = Fe^2+ + H2 ^

## 做法

### 工業

1.碳共氧氣反應：C + O2 ->[{點燃}] CO2

2.二氧化碳共碳反應：CO2 + C ->[{高溫}] 2CO

3.二氧化碳共赤鐵礦（氧化鐵）反應：Fe2O3 + 3CO ->[{高溫}] 2Fe + 3CO2

注意：使磁鐵礦（四氧化三鐵）也會使其：Fe3O4 + 4CO ->[{高溫}] 3Fe + 4CO2

### 實驗室

實驗室臺中一般使一氧化碳共氧化鐵反應來做鐵：Fe2O3 + 3CO ->[{高溫}] 2Fe + 3CO2

分類:化學元素
蔡依林

**蔡依林**，1980年9月15號出生，是臺灣其蜀隻女歌手。

分類:臺灣人物
分類:歌手
分類:姓蔡
鎳

**鎳**，是蜀種化學元素，也是蜀種金屬，是蜀種銀白色其金屬。伊其原子序數是28，元素符號是Ni。敆地核臺中分布最価是鎳鐵合金。

分類:化學元素
嚴復

**嚴復**（1853年12月10號－1921年10月27號），字**幾道**，福州儂，是中國近代其思想家，翻譯家。

1867年，嚴復裏福州船政學堂學習駛船。1877年，伊留學英國學習海軍，1879年轉來中國。1895年甲午海戰中國戰敗之後，伊開始將西方盡価先進其思想介紹裏中國，比較出名其翻譯作品有《天演論》共《國富論》。

嚴復將《天演論》裏勢其兩句「natural selection」共「survival of the fittest」分別翻譯成「物競天擇」共「適者生存」。嚴復想通過茲兩句話告訴中國儂，一定着爲了國家富強勤儆奮闘，儷無就會乞別儂欺。

嚴復翻譯西方作品，態度野認真。敆《天演論》其序裏勢，伊寫遘：「譯事三難：信達雅」。信，就是伓使改變原作者其意思；達，就是語言着通順，符合語法；雅，就是使辭造句着有雅緻。茲句話對後世影響盡大，一直遘今旦儂認爲「信」「達」「雅」是判斷翻譯好呆其標準（雖然嚴復自家透底無總款講過）。

分類:福州儂
分類:姓嚴
銅

**銅**，是蜀種化學元素，也是蜀種金屬，是蜀種紫紅色其金屬。伊其原子序數是29，元素符號是Cu。伊是儂家人類最早開始使其金屬之一。銅經稠掏去做電線，價格也野便宜。

## 常見反應

氧化銅共碳反應：2CuO + C  ->[{高溫}] 2Cu + CO2 ^

氧化銅共一氧化碳反應:CuO + CO ->[{△}] Cu + CO2

氧化銅共氫氣反應：CuO + H2 ->[{△}] Cu + H2O

古代儂做銅其方法：（硫酸銅共鐵反應）CuSO4 + Fe -> FeSO4 + Cu

印電路板其方法：（銅共氯化鐵反應）2FeCl3 + Cu -> 2FeCl2 + CuCl2

銅共氯氣反應：Cu + Cl2 ->[{點燃}] CuCl2
## 俗語
*
## 參考資料

分類:化學元素
筆

**筆**是文具，掏𡅏寫字、畫畫。

大部分其筆，是敆紙懸頂或者其他固體表面，通過筆尖使有顏色其固體或者液體（比如講墨水）寫字、畫畫。也有筆是敆表面刻出符號共圖畫，嚽利用了固體筆尖比寫字其表面硬其特性。現在普遍使用其，是簽字筆共圓珠筆。畫畫或者做藝術底稿，大部分使鉛筆。

古代稠使其筆共現代也𣍐蜀樣。敆中國，使其是毛筆。古希臘、古羅馬其時代，有儂敆木板面上塗蠟，之後使鐵棒敆蠟面懸頂寫。古代埃及共波斯，也有儂掏蘆葦杆刡尖做筆使。趁中世紀以來，敆歐洲共美洲，儂就是使蘆葦筆或者鵝毛筆。兩種筆因為筆尖材質不同，粗細差別野大。毛筆筆尖軟軟喏，寫字是園轉其。而蘆葦筆為硬質筆尖，寫字其時候方正多角。

今旦筆其種類野価，生產方式也相當多樣。雖然拍字機共鍵盤、輸入法提供了另蜀種方式寫字，筆故是主要其寫作手段。有其儂買筆，愛看類型共品牌，什乇貴就買什乇，嚽有時候乞當做身份其象徵。

分類:文具
鋅

**鋅**，是蜀種化學元素，也是蜀種金屬，伊其原子序數是30，元素符號是Zn。鋅是人體臺中必需其微量元素之一，伊固是做電土其重要元素。

實驗室臺中經稠掏鋅粒共稀硫酸反應做氫氣：Zn + H2SO4 -> ZnSO4 +H2 ^

分類:化學元素
鈷

**鈷**，是蜀種化學元素，也是蜀種金屬。伊其原子序數是27，元素符號是Co，算過渡金屬，鐵系元素之一，有磁性。鈷礦主要成分是砷化物、氧化物共硫化物。固有，放射性其鈷-60同位素也可以做生癌治療。

分類:化學元素
穀雨

**穀雨**是中國農曆倛廿四節氣之一，著清明共立夏之間，谷雨倛時間差不多著西曆4月19號遘21號之間。穀雨是春天最後蜀萆節氣，趁兹蜀日開始雨水增變儕，對谷物生長野好。

分類:節氣
Chĭng-mìng-cáik

**Chĭng-mìng-cáik** (清明節) sê Dĕ̤ng Ā gì siŏh ciáh diòng-tūng gì cáik-nĭk, guó gì sì-găng diŏh chĭng-mìng hī siŏh nĭk. Chĭng-mìng, sê Dṳ̆ng-guók gô-lĭk gì niék-sé cáik-ké cĭ-ék.

Ék-buăng chĭng-mìng-cáik gì sèng-âu diŏh kó̤ dáh-cāi. Hók-ciŭ nè̤ng găk Chĭng-mìng-cáik siăh Chĭng-mìng-guōi.

分類:Cáik-nĭk
分類:Dṳ̆ng-guók
Câung-nguòng-huŏng

**Câung-nguòng-huong** (狀元坊), nguòng miàng **Tái-tong-lī** (泰通里), sê Guōng-ciu gì lō̤ siong-ngiek-ga̤, uôi ṳ̀ Guōng-ciu-chê Uok-siéu-kṳ Ìng-mìng-duô nàng-cháik, kó̤-gê̤ṳng Siông-â-gāu bô-hèng ga̤. Cī dèu lê̤ng cuòng-dòng 260 mī, kuang 5 gáu 7 mī, cói cáh gì diē-huòng 2 mi. Cī dèu lê̤ng ô 700 guī nièng lik-sṳ̄, dái miàng gì nguòng-ing sê Sé̤ng-dièu Câung-nguòng Diong Déng-song nguòng-lài dêu dioh cê.

Hiēng-sì Ìng-mìng-nàng-duô sa̤ chók-kāu ô sioh-cô ba̤-huong, bēng-ngià sê Guang Sang-nguŏk (關山月) dà̤ gì.

分類:Guōng-ciŭ
清明節

**清明節**是東亞其一隻傳統其節日，過其時間着清明許蜀日。清明，是中國舊曆其廿四節氣之一。

一般清明節其辰候着去硩紙。福州儂敆清明節食清明粿。

分類:節日
分類:中國
Lŭk-sṳ̆-làu

**Lŭk-sṳ̆-làu** (律師樓), bô hô̤ lā̤ **lŭk-sṳ̆ sê̤ṳ-ô-sū** (律師事務所), sê lŭk-sṳ̆ bâing-gŭng gì sū-câi.

分類:Huák-lŭk
狀元坊

**狀元坊**，原名**泰通里**，是廣州其老商業街，位於廣州市越秀區人民墿南側，靠近上下九步行街。

分類:廣州
Chók-sié

**Chók-sié** (出世), iâ hô̤ lā̤ **chók-sĕng** (出生), sê cī mū-tā̤ săng-giāng, hĕ̤k-ciā âu-dâi téng mū-tā̤ diē-sié săng chók-lì gì guó-tiàng.

## Gái káng
*Sī

分類:Sĕng-lī
Săng-giāng

**Săng-giāng** (生囝), cṳ̆-ngṳ̄ sê gōng **hŭng-miēng** (分娩), **sĕng-sāng** (生產), cī siăh-nĕng dông-ŭk dēng-dēng tăi-sĕng gì dông-ŭk, tăi-ì téng mū-tā̤ chók-sié gì dâi-gié hĕ̤k-ciā ciā guó-tiàng.

分類:Sĕng-lī
Nguāi

**Nguāi** (我) sê Hók-ciŭ-uâ diē-sié ìng-chĭng dâi-sṳ̀ gì dăng-só dâ̤ 1 ìng-chĭng hìng-sék. Diŏh Diòng-lŏ̤h, ciā sṳ̀ tĕ̤k „**ngūi**“.

Nguāi gì hók-só hìng-sék sê nē̤ng-gă.

## Gái káng
*Nṳ̄
*Ĭ

分類:Chĭng-hŭ
Nē̤ng-gă

**Nē̤ng-gă** sê Hók-ciŭ-uâ diē-sié ìng-chĭng dâi-sṳ̀ gì hók-só dâ̤ 1 ìng-chĭng hìng-sék. Diŏh gĭng-dáng Hók-ciŭ-uâ diē-sié, ciā sṳ̀ sĭk-cié diŏh tĕ̤k „***năng ngă***“, gâe̤ng Muāng-chĭng hī sèng-âu Bàng-uâ-cê gì tĕ̤k-ĭng chă iā huông lāu. Háng-cê siā có̤ „**儂家**“.

Nē̤ng-gă gì dăng-só hìng-sék sê nguāi.

## Gái káng
*Nṳ̄-gáuk-nè̤ng
*Ĭ-gáuk-nè̤ng

分類:Chĭng-hŭ
Ĭ-gáuk-nè̤ng

**Ĭ-gáuk-nè̤ng** (伊各儂) sê Hók-ciŭ-uâ diē-sié ìng-chĭng dâi-sṳ̀ gì hók-só dâ̤ 3 ìng-chĭng hìng-sék.

Ĭ-gáuk-nè̤ng gì dăng-só hìng-sék sê ĭ.

## Gái káng
*Nē̤ng-gă
*Nṳ̄-gáuk-nè̤ng

分類:Chĭng-hŭ
Nṳ̄

**Nṳ̄** (汝) sê Hók-ciŭ-uâ diē-sié ìng-chĭng dâi-sṳ̀ gì dăng-só dâ̤ 2 ìng-chĭng hìng-sék.

Nṳ̄ gì hók-só hìng-sék sê nṳ̄-gáuk-nè̤ng.

## Gái káng
*Nguāi
*Ĭ

分類:Chĭng-hŭ
Nṳ̄-gáuk-nè̤ng

**Nṳ̄-gáuk-nè̤ng** (汝各儂) sê Hók-ciŭ-uâ diē-sié ìng-chĭng dâi-sṳ̀ gì hók-só dâ̤ 2 ìng-chĭng hìng-sék.

Nṳ̄-gáuk-nè̤ng gì dăng-só hìng-sék sê nṳ̄.

## Gái káng
*Nē̤ng-gă
*Ĭ-gáuk-nè̤ng

分類:Chĭng-hŭ
Ĭ

**Ĭ** (伊) sê Hók-ciŭ-uâ diē-sié ìng-chĭng dâi-sṳ̀ gì dăng-só dâ̤ 3 ìng-chĭng hìng-sék.

Ĭ gì hók-só hìng-sék sê ĭ-gáuk-nè̤ng.

## Gái káng
*Nguāi
*Nṳ̄

分類:Chĭng-hŭ
Gó̤h-lŏ̤h-â

**Gó̤h-lŏ̤h-â** (膈絡下, 袼落下), hĕ̤k-ciā **gó̤h-láuk-â**, sê nè̤ng giĕng-tàu gâe̤ng chiū-tōi nô̤i-cáik lièng-giék gì buô-ôi.

分類:Sĕng-lī
Ĭng-lièng-băng

**Ĭng-lièng-băng** (英聯邦, Ĭng-ngṳ̄: *Commonwealth of Nations*) hĕ̤k-ciā huăng-ĭk có̤ **Dâi-ĭng Guók-hiĕk** (大英國協), sê iù 56 bĭh ciō-guòng guók-gă (bău-guák sṳ̆k-dê) cū-siàng gì siŏh ciáh guók-cié cū-cék, sìng-uòng duâi-buô-hông sê nguòng-lài Ĭng-guók sĭk-mìng-dê hĕ̤k-ciā bō̤-hô-guók. Ĭng-lièng-băng gì nguòng-siū sê Charles 3-sié, ĭ iâ dùng-sì sê Ĭng-lièng-băng sū-iū guók-gă (bău-guák Ĭng-guók) gì guók-gă nguòng-siū.

## Lĭk-sṳ̄

## Sìng-uòng-guók

## Dĕk-sṳ̀ sìng-uòng
* : Nguòng-lài sê Buò-dò̤-ngà gì sĭk-mìng-dê, diŏh 1995 nièng 11 nguŏk 13 hô̤ gă diē.
* : Biĕng-dău guók-gă dŭ sê Ĭng-lièng-băng sìng-uòng-guók, gó-chṳ̄ găk 2009 nièng 11 nguŏk 28 hô̤ gă-diē.

## Chăng-kō̤ cṳ̆-lâiu

## Nguôi-buô Lièng-giék
* uōng-câng

分類:Céng-dê
Dŭk-lĭk Guók-gă Lièng-hăk-tā̤

**Dŭk-lĭk Guók-gă Lièng-hăk-tā̤** (獨立國家聯合體, Ngò̤-lò̤-sṳ̆-ngṳ̄: ), iâ huăng-ĭk có̤ **Dŭk-lĭk Guók-gă Guók-hiĕk** (獨立國家國協), gāng-chĭng **Dŭk-lièng-tā̤** (獨聯體) hĕ̤k-ciā **Dŭk-hiĕk** (獨協, ), sê Sŭ-lièng gāi-tā̤ ī-hâiu iù nguòng-lài buô-hông Sŭ-lièng gì gáiu-siàng-guók cū-siàng gì siŏh ciáh guók-gă lièng-mèng. Dŭk-lièng-tā̤ gì cūng-buô diŏh Belarus gì siū-dŭ Minsk, gĕ̤ng-cáuk ngṳ̄-ngiòng sê Ngò̤-lò̤-sṳ̆-ngṳ̄.

## Lĭk-sṳ̄

## Sìng-uòng guók

## Lièng-hiê guók

## Nguòng-lài gì sìng-uòng guók

## Chăng-kō̤ cṳ̆-lâiu

## Nguôi-buô Lièng-giék
* uōng-câng

分類:Céng-dê
鎵

**鎵**，是蜀種化學元素，也是蜀種金屬，伊其原子序數是31，元素符號是Ga。儂家平稠使其溫度表共壓力表臺中就有伊其液體狀態敆裡勢。

分類:化學元素
Ĕu-ciŭ Lièng-mèng

**Ĕu-ciŭ Lièng-mèng** (歐洲聯盟), gāng-chĭng **Ĕu-mèng** (歐盟), sê áng 1993 nièng gì *[[Maastricht Dèu-iók]]* sìng-lĭk gì siŏh ciáh céng-dê gĭng-cá̤ lièng-mèng. Hièng-câi Ĕu-mèng ô 28 ciáh sìng-uòng guók.

## Lĭk-sṳ̄

## Sìng-uòng guók
€: sāi euro gì guók-gă. (): chăng-gă nièng.

* (1995) €
* (1952/1958) €
* (2007)
* (2013)
* (2004) €
* (2004)
* (1973)
* (2004) €
* (1995) €
* (1952/1958) €
* (1952/1958) €
* (1981) €
* (2004)
* (1973) €
* (1952/1958) €
* (2004) €
* (2004) €
* (1952/1958) €
* (2004) €
* (1952/1958) €
* (2004)
* (1986) €
* (2007)
* (2004) €
* (2004) €
* (1986) €
* (1995)
* (1973), *gŏng-gé̤ṳ [[2016 nièng Ĭng-guók tuák-liê Ĕu-ciŭ Lièng-mèng gŭng-mìng dàu-piéu]], buóh tuák-liê Ĕu-mèng*

## Chăng-kō̤ cṳ̆-lâiu

## Nguôi-buô Lièng-giék
* uōng-câng

分類:Ĕu-ciŭ
分類:Céng-dê
Niū-să̤-làng dollar

**Niū-să̤-làng dollar** sê Niū-să̤-làng gì liù-tŭng huó-bê, hù-hô̤ sê NZD$ hĕ̤k-ciā NZD.

Niū-să̤-làng dollar iâ sê Niū-să̤-làng, Cook Gùng-dō̤, Niue, Pitcairn Gùng-dō̤ gâe̤ng Tokelau gì huák-dêng huó-bê.

## Ngiê-dāu lièng-giék
*  

分類:Niū-să̤-làng
Ó̤-ciŭ dollar

**Ó̤-ciŭ dollar** () sê Ó̤-ciŭ gì liù-tŭng huó-bê, hù-hô̤ sê AUD$ hĕ̤k-ciā AUD.

Ó̤-ciŭ dollar iâ sê Ó̤-ciŭ, Kiribati, Nauru, Tuvalu, Séng-dáng-dō̤, Cocos (Keeling) Gùng-dō̤ gâe̤ng Norfolk-dō̤ gì huák-dêng huó-bê.

分類:Ó̤-ciŭ
Gă-nā-dâi dollar

**Gă-nā-dâi dollar** (Ĭng-ngṳ̄: , Huák-ngṳ̄: ) sê Gă-nā-dâi gì liù-tŭng huó-bê, hù-hô̤ sê C$ hĕ̤k-ciā CAD.

## Ngiê-dāu lièng-giék
*  

分類:Gă-nā-dâi
Nĭk-buōng yen

**Nĭk-buōng yen** (Nĭk-buōng-ngṳ̄: ) sê Nĭk-buōng gì liù-tŭng huó-bê, hù-hô̤ sê ¥ hĕ̤k-ciā JPY.

分類:Nĭk-buōng
Hiŏng-gē̤ng dollar

**Hiŏng-gē̤ng dollar** (Ĭng-ngṳ̄: ), hĕ̤k-ciā hô̤ lā̤ **Gē̤ng-bê** (港幣), sê Hiŏng-gē̤ng gì liù-tŭng huó-bê, hù-hô̤ sê HK$ hĕ̤k-ciā HKD.

分類:Hiŏng-gē̤ng
Sĭng-gă-pŏ̤ dollar

**Sĭng-gă-pŏ̤ dollar** (Ĭng-ngṳ̄: ) sê Sĭng-gă-pŏ̤ gì liù-tŭng huó-bê, hù-hô̤ sê S$ hĕ̤k-ciā SGD.

分類:Sĭng-gă-pŏ̤
Dièu-siēng Mìng-ciō-ciō-ngiê Ìng-mìng Gê̤ṳng-huò-guók won

**Dièu-siēng Mìng-ciō-ciō-ngiê Ìng-mìng Gê̤ṳng-huò-guók won** (Dièu-siēng-ngṳ̄: ) sê Dièu-siēng Mìng-ciō-ciō-ngiê Ìng-mìng Gê̤ṳng-huò-guók gì liù-tŭng huó-bê, hù-hô̤ sê ₩ hĕ̤k-ciā KPW.

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók
Dâi-hàng Mìng-guók won

**Dâi-hàng Mìng-guók won** (Hàng-guók-ngṳ̄: ) sê Dâi-hàng Mìng-guók gì liù-tŭng huó-bê, hù-hô̤ sê ₩ hĕ̤k-ciā KRW.

分類:Hàng-guók
Éng-dô rupee

**Éng-dô rupee** sê Éng-dô gì liù-tŭng huó-bê, hù-hô̤ sê ₹ hĕ̤k-ciā INR.

分類:Éng-dô
Mā-lài-să̤-ā ringgit

**Mā-lài-să̤-ā ringgit** (Mā-lài-ngṳ̄: ) sê Mā-lài-să̤-ā gì liù-tŭng huó-bê, hù-hô̤ sê RM hĕ̤k-ciā MYR.

分類:Mā-lài-să̤-ā
Nàng-hĭ rand

**Nàng-hĭ rand** sê Nàng-hĭ gì liù-tŭng huó-bê, hù-hô̤ sê R hĕ̤k-ciā ZAR.

Nàng-hĭ rand iâ sê Nàng-hĭ, Lesotho gâe̤ng Namibia gì huák-dêng huó-bê.

分類:Nàng-hĭ
Sôi-sê̤ṳ franc

**Sôi-sê̤ṳ franc** sê Sôi-sê̤ṳ gì liù-tŭng huó-bê, hù-hô̤ sê CHF.

## Ngiê-dāu lièng-giék
*  

分類:Sôi-sê̤ṳ
Sôi-diēng krona

**Sôi-diēng krona** (Sôi-diēng-ngṳ̄: ) sê Sôi-diēng gì liù-tŭng huó-bê, hù-hô̤ sê kr hĕ̤k-ciā SEK.

分類:Sôi-diēng
Ngò̤-lò̤-sṳ̆ ruble

**Ngò̤-lò̤-sṳ̆ ruble** (Ngò̤-lò̤-sṳ̆-ngṳ̄: ) sê Ngò̤-lò̤-sṳ̆ gì liù-tŭng huó-bê, hù-hô̤ sê ₽, руб hĕ̤k-ciā RUB.

## Ngiê-dāu lièng-giék
*  

分類:Ngò̤-lò̤-sṳ̆
Ĭng-bâung

**Ĭng-bâung** (英鎊, Ĭng-ngṳ̄: ) sê Ĭng-guók huák-hèng gì huó-bê, hù-hô̤ sê £ hĕ̤k-ciā GBP.

分類:Ĭng-guók
Cook Gùng-dō̤

**Cook Gùng-dō̤** sê Niū-să̤-làng gì siŏh ciáh lièng-hiê-băng.

分類:Niū-să̤-làng
分類:Dâi-iòng-ciŭ guók-gă
Ĭng-guók liāng Éng-dô Dá̤-guók

**Ĭng-guók liāng Éng-dô Dá̤-guók** (英國領印度帝國, Ĭng-ngṳ̄: ) sê Ĭng-guók găk Éng-dô gióng-lĭk gì siŏh ciáh sĭk-mìng dá̤-guók, tūng-dê sì-găng sê 1858 nièng gáu 1947 nièng.

分類:Ĭng-guók
分類:Éng-dô
Sṳ̆k-dê

**Sṳ̆k-dê** (屬地), hĕ̤k-ciā hô̤ lā̤ **sṳ̆k-liāng** (屬領), sê diŏh ciō-guòng guók-gă â-dā̤ gì, ô buô-hông dŭk-lĭk guāng-lī cê-gă dê-buàng guòng-lĭk gì dê-kṳ̆, chŭi-iòng-gōng mò̤ ciō-guòng, dáng-sê dê-ôi bī gì-tă liāng-tū gèng. Ék-buăng diŏh céng-dê, sṳ̆-huák, hāi-guăng kóng-cié dēng-dēng huŏng-miêng ô cê̤ṳ-ciō gì guòng-lĭk.

## Gái káng
*Sĭk-mìng-dê
*Bō̤-hô-guók

分類:Céng-dê
分類:Sṳ̆k-dê
Huák-guók liāng Guiana

**Huák-guók liāng Guiana** (法國領--, ) sê Huák-guók găk Nàng Mī-ciŭ gì siŏh ciáh sṳ̆k-dê. Siū-hū sê Cayenne.

分類:Huák-guók
分類:Nàng Mī-ciŭ
Ĭng-guók liāng Virgin Gùng-dō̤

**Ĭng-guók liāng Virgin Gùng-dō̤** (英國領--群島, Ĭng-ngṳ̄: ) sê Ĭng-guók găk Báe̤k Mī-ciŭ gì siŏh ciáh sṳ̆k-dê. Siū-hū sê Road Town.

分類:Ĭng-guók
分類:Báe̤k Mī-ciŭ
Mī-guók liāng Virgin Gùng-dō̤

**Mī-guók liāng Virgin Gùng-dō̤** (美國領--群島, ) sê Mī-guók găk Báe̤k Mī-ciŭ gì siŏh ciáh sṳ̆k-dê. Siū-hū sê Charlotte Amalie.

分類:Mī-guók
分類:Báe̤k Mī-ciŭ
Mī-guók liāng Samoa

**Mī-guók liāng Samoa** (美國領--, ) sê Mī-guók găk Dâi-iòng-ciŭ gì siŏh ciáh sṳ̆k-dê. Siū-hū sê Pago Pago.

分類:Mī-guók
分類:Dâi-iòng-ciŭ
Huák-guók liāng Polynesia

**Huák-guók liāng Polynesia** (法國領--, ) sê Huák-guók găk Dâi-iòng-ciŭ gì siŏh ciáh hāi-ngôi cĭk-tā̤. Siū-hū sê Papeete.

分類:Huák-guók
分類:Dâi-iòng-ciŭ
New Caledonia

**New Caledonia** () sê Huák-guók găk Dâi-iòng-ciŭ gì siŏh ciáh dĕk-sṳ̀ dê-ôi hāi-ngôi cĭk-tā̤. Siū-hū sê Nouméa.

分類:Huák-guók
分類:Dâi-iòng-ciŭ
臺南

**臺南市**（閩東語羅馬字：Dài-nàng-chê，閩南語白話字：*Tâi-lâm-chhī*）是臺灣島西南部其城市，臺灣古老其文化中心。

## 歷史
## 行政單位
## 地理
## 經濟
## 文化
## 藝術
## 旅遊
## 教育



分類:臺灣
分類:城市
帽

**帽**，是戴敆頭懸頂其乇。大多數其帽可以覆蓋囫圇隻頭其頂部。

原始儂將獸皮、𣗬箬蓋敆頭懸頂，來保護自家其頭，嚽就產生了最早其帽。

帽主要是掏來保護頭使。除𡅏茲蜀萆作用，也有遮陽、裝飾、增溫等等功能，故此帽其種類也很価。一部分其帽會有突出其邊緣，可以遮日頭。有些帽子故有簷蓬，會伸遘外兜。

至於掏來裝飾其帽，復有選擇其方法。起頭著根據面其樣式選擇合適其帽。之後著根據自家其身材來選帽。帽其樣式共顏色等，著共服飾等等相配。帽也可以掏來保護髮型、遮蓋瘌頭，或者作為制服或宗教服飾其蜀部分。

帽著𣍐蜀樣其文化臺中有𣍐蜀樣其禮儀。嚽著西洋文化盡重要，因為舊底戴帽子是社會身份其象徵。
分類:衣裳
鐘

**鐘**，是掏來看時間其機器。

鐘錶經常使內機其大嫩來區別。一般來講，鐘機芯直徑一般大於50mm，厚度一般大於12mm。經常放敆一定其所在使。現代有小型其鐘，也有著小型鐘其機芯外兜裝上鐘其外殼其。現代鐘其原動力有機械力共電力兩種。
## 字源
鐘茲蜀萆字，原來是指蜀種樂器。舊底暝晡分五更，每蜀更就拍蜀下鐘。故此最遲著唐朝，鐘就有看時間其功能了。
## 生產
1950年代，著中國大陸，國家部門投入野価錢，來發展鐘錶工業。之後中國改革開放，故加經濟其全球化發展，都帶乞中國大陸其鐘錶業商機。1950年代開始，中國大陸鐘錶業經歷總款其階段：趁進料組裝，遘做外觀件，遘開發產品，遘創立品牌。遘21世紀起頭，形成了配套齊全其鐘錶製造工業，除高端機芯外其所有零配件都會加工生產。

分類:物理
手機

**手機**，是可攜式其電話終端，著比較大其範圍裏勢都會使。
著中國大陸，手機也叫**移動電話**。臺灣儂叫**行動電話**。舊底也有蜀萆漢語俗稱，號𡅏**大哥大**。

手機茲蜀萆概念，著20世紀40年代就出現了。遐辰候，美國第一大其通訊公司貝爾實驗室開始試𡅏做手機。1940年，貝爾實驗室做出了頭蜀部移動通訊電話。但是，因为體積恰大，研究其儂僅會將伊放敆實驗室其架架懸頂。之後，美國摩托羅拉公司工程技術員發明了世界頭蜀部民用其手機。

手機分為智能手機共非智能手機，一般智能手機其性能比非智慧手機會好，但是非智慧手機比智慧手機性能穩定。大多數非智慧手機共智慧手機使用英國ARM公司架構其CPU。智能手機運行快，處理常式任務故快，平常使用更加方便；非智能手機其運行速度就慢仂囝。

分類:信息
分類:電器
艦隊收藏

《**艦隊Collection -艦Colle-**》（），一般號𡅏「**艦隊收藏**」，是由角川遊戲開發、DMM.com提供共營運其網頁遊戲。簡稱《艦Colle》（），DMM表記《》。這遊戲其題材是第二次世界大戰時期其日本帝國軍艦。遊戲臺中，玩家需要收集號「艦娘」其軍艦萌擬人化角色卡片，強化共改造艦娘，同時敆戰鬥臺中拍倒敵人。使PC瀏覽器運行其網頁遊戲，營運半年用戶就突破100萬。

有音乐CD、Drama CD、四格漫畫、動畫、小說等衍生作品。茲蜀萆遊戲因為遊戲畫面共對話設計別具特色、對史實其再解釋，成為同人創作共同人作品其熱門素材。

## 遊戲内容
玩家（遊戲裡勢艦娘各儂會將玩家叫做「提督」或者「司令」）通過收集航空母艦、戰艦、巡洋艦等𣍐蜀樣類型其萌擬人化軍艦卡片「艦娘」，故編制野価艦隊共敵人戰鬥來獲得勝利。每蜀位艦娘其插畫共人物設定都將軍艦其外型共特徵當做藍本。戰鬥其時候使其數值，對應茲隻艦敆歷史懸頂每蜀回海戰裡勢發生其事件共其他要素，簡單表現出來。艦娘所裝備其主砲等兵器，也是真實存在其兵裝能力數值化後其產物，所以者遊戲雖然講是卡片遊戲，但同時也是模擬海戰其戰爭遊戲。

玩家會進行其指令，分為出擊、編成（編制）、補給、改裝、入渠、工廠6種。敆遊戲開始時，會得遘蜀位艦娘共蜀批資源。增加艦娘數目其方式，除自家建造（「工廠」裏勢其蜀萆指令）外，也會敆拍倒敵人之後揢起伊落下其艦娘。艦娘其育成，是敆出擊後通過增加等級來強化。艦娘可以掏來編制野霸其艦隊。艦娘其建造共修理，定著使其物資是燃料、彈藥、鋼材、鋁土礦茲4種參數。茲批物資會隨時間經過自動增加。玩家也會通過遠征（「出擊」裡勢其蜀萆指令）來增加所擁有其物資。

玩家乞指派做任務（探索）後，滿足完成任務其條件時，會獲得種種物資做獎賞，也有可能取得野本事其艦娘，或者增加1個可以擁有其艦隊等。

艦娘自家有耐久度。有仂囝損毀其時候，會敆伊圖標懸頂噴出烏黜黜其煙。敆中度損毀或更嚴重其狀態，伊插畫就會有變化。耐久度沰遘0其時候，就判定為「擊沉」。茲隻艦娘對殘存其艦隊留下遺言後，就會消失（損失）。伊之前頌其裝備也會變無。乞擊沈其艦娘無能耐復活，僅會通過復蜀回訓練同蜀種艦船來替代。但若是有安置損害管制道具，就會敆茲隻艦娘留下遺言之後發動，會暫時性迴避蜀回擊沈所帶來其損失，故讓艦娘總血量恢復四分之一（小數點直接捨去），損害管制道具有分基本共高級兩種。高級損管道具作用共基本損管道具相同。但𣍐蜀樣其是，高級其會使該艦娘其耐久度、燃料共彈藥全滿，損管道具都是一次性道具，發動之後會消失。損害管制道具會著部分任務或者活動臺中獲得，也會花現金買。

敵方艦隊號𡅏「深海棲艦」，是使軍艦共輸送艦等所構成，但是實質不明其蜀群魔頭。雖然大多數魔頭其形狀共生物𣍐蜀樣，但是戰艦共航空母艦等強力其敵人會變成女界其形態。敆期間限定其特別活動（期間限定活動其背景藍圖大多數是參照歷史臺中日本帝國參加過其海戰其史實）共部分高難度其場景臺中登場其「深海棲艦」，會有共「鬼」「姬」「浮遊要塞」等一般艦種有別其特殊其名稱。茲蜀批乞賦予特殊名稱其深海棲艦也大多數參照美軍或同盟國其軍事或戰略基地（如威克島共中途島）、港口（如達爾文港）、機場（如馬爾地夫甘島國際機場），或是同盟國各國其戰艦共航空母艦來設計，也有部分活動其深海棲艦形象參照史實臺中敆某作戰乞擊沉其日本帝國海軍軍艦（例如敆馬里亞納海戰乞擊沉其翔鶴號航空母艦共大鳳號航空母艦），伊登場其場景亦共通常其敵人𣍐蜀樣。

敆作品裏勢使用其樂曲《夜戰其曲（）》，由隸屬敆DMM.com其製作人岡宮道生作曲。

### 艦娘
茲蜀萆遊戲頭蜀回公開其時候，登場艦娘共總有94艘，另外加上改造後11艘變化版後，共總有105艘。同時故有新艦娘共新改造艦娘陸續增加。遘了2015年2月，達遘151艘（以上都無包含改造後其變更）。

遘2013年9月，雖然登場其船艦大部分都隸屬日本海軍，但是以前亦講過會加裏日本以外海軍艦艇其擬人化艦娘。敆9月11日其新加裏其「（俄文意為忠誠、會信賴其）」號就成為了頭蜀艘日本以外其海軍艦艇」（但是「Верный」號是趁日本驅逐艦「響」修改而成，伓是乍開始就由外國製造其海外艦艇）。

2014年3月14日，真正意義其外國艦開始加裏，首先實裝其是德國艦艇，1934年級驅逐艦Z1、Z3共俾斯麥級戰艦一號艦俾斯麥（德語：Bismarck），之後復敆其他其限定活動分別加裏了希佩爾海軍上級巡洋艦（德語：Admiral Hipper）三號艦歐根親王號重巡洋艦（德語：Schwere Kreuzer Prinz Eugen）、IXC級潛艇U-511（加裏日本海軍後改稱呂號第五百潛水艦）共齊柏林伯爵級航空母艦（德語：Graf Zeppelin）蜀號艦齊柏林伯爵號航空母艦（德語：Flugzeugträger A）。

2015年4月27日開始其2015春季限定活動，加裏意大利海軍維托里奧•維內托級戰艦利托里奧(Littorio)/意大利(Italia)共羅馬號(Roma)。同年8月10日其夏季限定活動第二次SN作戰後，加裏西北風級驅逐艦西南風號。

2016年2月10日其冬季限定活動臺中，加裏扎拉级重巡洋艦扎拉號。同年5月3日其春季限定活動臺中，加裏扎拉號其姊妹艦波拉號。8月12日其夏季限定活動第二次馬來亞海戰後，加裏天鷹號航空母艦，讓軸心國海軍都已有艦艇登場。此外，2016年2月發售其掌上型遊樂器PlayStation Vita平台系列遊戲「艦これ 改」加裏了美國海軍其愛荷華號戰艦，成為了本作頭蜀艘同盟國側艦娘。故共2016年春季活動同時，作為第七张（最后蜀张）作战地圖過關獎勵，加遘PC平臺其「艦これ 」臺中。之後，敆8月12日其夏季限定活動第二次馬來亞海戰其第四張（最後蜀張）地圖，加裏了英國皇家海軍其伊莉莎白女王級戰艦厭戰號。11月19日其秋季限定活動中其第三張地圖，加裏了法國海軍其特斯特司令官號水上機母艦，故敆第五張地圖（最後蜀張）加裏了美國海軍列星頓級航空母艦其薩拉托加號航空母艦，為第蜀艘同盟國側其航空母艦。

2017年5月2日其春季限定活動其最後蜀張地圖，加裏了蘇聯海軍其甘古特級甘古特號戰艦，是本作裡勢真正意義其頭蜀艘蘇聯艦艇。2017年8月10日其夏季限定活動其第四張地圖裡勢，加裏了法國海軍其黎賽留級戰艦黎賽留號，第六張地圖加裏了義大利海軍其Luigi Torelli號潛水艇，故敆第七張地圖加裏英國海軍其皇家方舟號航空母艦。

2018年2月27日其冬季限定活動裡勢，敆第四張地圖加裏了美國海軍卡萨布兰卡级號護衛航母，共英國皇家海軍驅逐艦號。第六張地圖裡勢加裏蘇聯海軍塔什干號驅逐艦。第七張(最後蜀張)地圖中加裏了美國海軍艾塞克斯級航空母艦无畏號。

2018年4月23日其五周年限定任務完成後，會加裏美國海軍其護衛驅逐艦號。

登場其艦娘各有自家其專用臺詞，故讓聲優錄成語音，部分艦娘故有整點報時其語音。重大節日（聖誕節、新曆新年等日本傳統節日）、或者是牽涉遘史實其活動時亦會有期間限定其語音。聲優最価蜀隻儂分飾約10艘艦娘。遘2014年11月尾，已登場艦娘配音聲優名單刊載敆官方解說書《》。

## 注釋

## 參考資料

## 外斗鏈接

* 艦隊Collection -艦Colle- KADOKAWA GAMES
** 艦隊Collection 〜艦Colle〜 DMM.com
** 
* 《艦Colle》Fami通Comic clear
* 艦隊Collection AC

分類:電子遊戲
嘉義 (縣)

**嘉義縣**（福州話羅馬字：Gă-ngiê-gâing）是台灣西南部其蜀隻縣。

分類:臺灣
分類:城市
屏東

**屏東縣**（福州話羅馬字：Bìng-dĕ̤ng-gâing）是台灣南部其蜀隻縣.

分類:城市
分類:臺灣
Palestine Guók

**Palestine Guók** sê Dṳ̆ng-dĕ̤ng gì siŏh ciáh guók-gă, ciō-iéu mìng-cŭk sê Ā-lá-báik-nè̤ng.

分類:Ā-ciŭ guók-gă
Bô-uăk-cáik-dō̤

**Bô-uăk-cáik-dō̤** sê Dâi-iòng-ciŭ gì siŏh ciáh dō̤, sṳ̆k Chile guāng.

分類:Dâi-iòng-ciŭ
Guam

**Guam** sê Mī-guók găk sê Dâi-iòng-ciŭ gì siŏh ciáh dō̤, siū-hū sê Hagåtña.

分類:Mī-guók
分類:Dâi-iòng-ciŭ
Guadeloupe

**Guadeloupe** sê Huák-guók diŏh Báe̤k Mī-ciŭ Caribe dê-kṳ̆ gì siŏh ciáh hāi-ngôi-sēng.

分類:Báe̤k Mī-ciŭ
Hò̤-làng Uòng-guók

**Hò̤-làng Uòng-guók** iù 4 ciáh gáiu-siàng-guók cū-siàng: Hò̤-làng, Aruba, Curaçao gâe̤ng Sint Maarten.

2010 nièng 10 nguŏk 10 hô̤, Hò̤-làng liāng Antilles gāi-tā̤, gāi siàng 3 ciáh gáiu-siàng-guók: Aruba, Curaçao gâe̤ng Sint Maarten; ī-gĭk 3 ciáh Hò̤-làng găk Caribe Hò̤-làng gì cê̤ṳ-dê-chê: Bonaire, Sint Eustatius gâe̤ng Saba.

分類:Hò̤-làng
Aruba

**Aruba** găk Báe̤k Mī-ciŭ gì Caribe dê-kṳ̆, sê Hò̤-làng Uòng-guók gì siŏh ciáh gáiu-siàng-guók.

Nguòng-lài sê Hò̤-làng liāng Antilles gì siŏh buô-hông. 2010 nièng 10 nguŏk 10 hô̤, Hò̤-làng liāng Antilles gāi-tā̤, Aruba gāi siàng Hò̤-làng Uòng-guók gì gáiu-siàng-guók.

分類:Báe̤k Mī-ciŭ
Hò̤-làng liāng Antilles

**Hò̤-làng liāng Antilles** găk Caribe dê-kṳ̆ gì Nâung Antilles Gùng-dō̤, sê Hò̤-làng gì siŏh ciáh sĭk-mìng-dê.

2010 nièng 10 nguŏk 10 hô̤, Hò̤-làng liāng Antilles gāi-tā̤, gāi siàng Hò̤-làng Uòng-guók gì 3 ciáh gáiu-siàng-guók: Aruba, Curaçao gâe̤ng Sint Maarten; ī-gĭk 3 ciáh Hò̤-làng găk Caribe Hò̤-làng gì cê̤ṳ-dê-chê: Bonaire, Sint Eustatius gâe̤ng Saba.

分類:Hò̤-làng
Montserrat

**Montserrat** sê Ĭng-guók diŏh Báe̤k Mī-ciŭ Caribe dê-kṳ̆ gì siŏh ciáh hāi-ngôi liāng-tū.

分類:Báe̤k Mī-ciŭ
Sahrawi Ā-lá-báik Mìng-ciō Gê̤ṳng-huò-guók

**Sahrawi Ā-lá-báik Mìng-ciō Gê̤ṳng-huò-guók** sê Hĭ-ciŭ gì siŏh ciáh guók-gă.

分類:Hĭ-ciŭ guók-gă
Să̤ Sahara

**Să̤ Sahara** sê Hĭ-ciŭ gì siŏh ciáh dê-kṳ̆, iù Morocco gâe̤ng Sahrawi Ā-lá-báik Mìng-ciō Gê̤ṳng-huò-guók sĭk-cié kóng-cié.

分類:Hĭ-ciŭ
Artsakh Gê̤ṳng-huò-guók

**Artsakh Gê̤ṳng-huò-guók** sê Ĕu-ciŭ gì siŏh ciáh guók-gă.

分類:Ā-ciŭ guók-gă
分類:Ĕu-ciŭ guók-gă
Nàng Georgia gâe̤ng Nàng Sandwich Gùng-dō̤

**Nàng Georgia gâe̤ng Nàng Sandwich Gùng-dō̤** () sê Ĭng-guók diŏh Nàng Mī-ciŭ gì siŏh ciáh hāi-ngôi liāng-tū.

分類:Nàng Mī-ciŭ
Falkland Gùng-dō̤

**Falkland Gùng-dō̤** () sê Ĭng-guók diŏh Nàng Mī-ciŭ gì siŏh ciáh hāi-ngôi liāng-tū.

Argentina gó̤ ĭ **Malvinas Gùng-dō̤** (), sŏng-buó dó̤i ĭ ô ciō-guòng.

分類:Nàng Mī-ciŭ
Mī-lé-dâi Kiè-sê̤ṳ-tuàng

**Mī-lé-dâi Kiè-sê̤ṳ-tuàng** (米利大騎士團), ciòng-miàng **[[Ià-lô-sák-lēng]], [[Lò̤-dī]] gâe̤ng [[Mī-lé-dâi]] [[Séng Iók-hâng]] Gŭng-sê̤ṳ Ĭ-iêng Kiè-sê̤ṳ-tuàng** (É-dâi-lé-ngṳ̄: ), sê Ĕu-ciŭ gì siŏh ciáh ciō-guòng sĭk-tā̤, bók-guó ng-sê siŏh ciáh guók-gă. Ĭ gô-dā̤ sê găk 1099 nièng sìng-lĭk gì Ĭ-iêng Kiè-sê̤ṳ-tuàng, gĭng-dáng bâing-gŭng dê-cī găk Lò̤-mā gì Mī-lé-dâi Gṳ̆ng.

分類:Ĕu-ciŭ
Aegea Hāi

**Aegea Hāi** (Hĭ-lé-nà̤-ngṳ̄: , Tū-ī-gì-ngṳ̄: ) sê Dê-dṳ̆ng-hāi gì siŏh buô-hông, diŏh Hĭ-lé-nà̤ gâe̤ng Tū-ī-gì lâng ciáh guók-gă cĭ-găng.

分類:Hāi
Wallis gâe̤ng Futuna

**Wallis gâe̤ng Futuna** sê Huák-guók găk Dâi-iòng-ciŭ gì siŏh ciáh hāi-ngôi cĭk-tā̤.

分類:Huák-guók
分類:Dâi-iòng-ciŭ
Saint Helena, Ascension gâe̤ng Tristan da Cunha

**Saint Helena, Ascension gâe̤ng Tristan da Cunha** sê Ĭng-guók găk Hĭ-ciŭ gì siŏh ciáh sṳ̆k-dê, bău-guák Saint Helena, Ascension Dō̤ gâe̤ng Tristan da Cunha.

分類:Hĭ-ciŭ
Saint Helena

**Saint Helena** sê Dâi-să̤-iòng gì siŏh ciáh dō̤, sṳ̆k Ĭng-guók gì Saint Helena, Ascension gâe̤ng Tristan da Cunha guāng.

分類:Hĭ-ciŭ
Pitcairn Gùng-dō̤

**Pitcairn Gùng-dō̤** sê Ĭng-guók găk Dâi-iòng-ciŭ gì siŏh ciáh sṳ̆k-dê.

分類:Ĭng-guók
分類:Dâi-iòng-ciŭ
日頭

**日頭**（讀，或者講**太陽**）是太陽系其1粒定星，重量是囫圇太陽系其99%。

分類:天文
Kāng-dôi Siŭ-còng

«**Kāng-dôi Collection -Kāng Colle-**» (), ék-buăng hô̤ lā̤ „**Kāng-dôi Siŭ-còng**“ (艦隊收藏), sê iù Gáe̤k-chiŏng Iù-hié (角川遊戲) kŭi-huák, DMM.com tì-gṳ̆ng gâe̤ng ìng-ông gì uōng-hiĕk iù-hié. Gāng-chĭng «Kāng Colle» (), DMM biēu-gé «». Ciā iù-hié gì dà̤-cài sê Dâ̤-nê-ché̤ṳ Sié-gái Dâi-ciéng sì-gĭ gì Nĭk-buōng Dá̤-guók (日本帝國) gŭng-kāng (軍艦). Iù-hié dài-dŭng, nguâng-gă sṳ̆-iéu siŭ-cĭk hô̤ „kāng-niòng“ () gì gŭng-kāng mèng ngī-ìng-huá (萌擬人化) gáe̤k-sáik kā-piéng, giòng-huá gâe̤ng gāi-cô̤ kāng-niòng, dùng-sì găk ciéng-dáiu dài-dŭng páh-dō̤ dĭk-ìng. Sāi PC liù-lāng-ké ông-hèng gì uōng-hiĕk iù-hié, ìng-ông buáng-nièng ê̤ṳng-hô cêu dŏk-pó̤ 100 uâng.
## Chăng-kō̤ cṳ̆-lâiu

## Ngiê-dāu lièng-giék

* 艦隊Collection -艦Colle- KADOKAWA GAMES
** 艦隊Collection 〜艦Colle〜 DMM.com
** 
* 《艦Colle》Fami通Comic clear
* 艦隊Collection AC

分類:diêng-cṳ̄ iù-hié
操埕

**操埕**，是步操、閱兵、集會其所在。野価操埕也可以讓儂做運動，鍛煉身體，比例講學堂其操埕。

今旦日其儂也號𡅏**操場**。敆福清，也有**三角埕**茲蜀萆名字。操場本底是四角其，但是敆福清，「四」茲蜀萆數字𣍐好，改成共表示出世其「生」讀音同蜀樣其「三」乍吉祥，故此告三角埕。舊底其操埕使土來做，故此也有儂直接告**土地**。
## 參考資料

分類:建築物
Chău-diàng

**Chău-diàng** (操埕), sê buó-chŏ̤, iók-bĭng, cĭk-huôi gì sū-câi. Iā sâ̤ chŏ̤-diàng iâ kō̤-ī niông nè̤ng có̤ ông-dông, tuáng-liêng sĭng-tā̤, bī-liê gōng hŏk-dòng gì chŏ̤-diàng. 

Gĭng-dáng-nĭk gì nè̤ng iâ hô̤ lā̤ **chău-diòng** (操場). Găk Hók-chiăng, iâ ô **săng-gáe̤k-diàng ** (三角埕) cī siŏh bĭh miàng-cê. Chău-diòng buōng-dā̤ sê 4 gáe̤k gì, dáng-sê găk Hók-chiăng, 4 cī siŏh bĭh só-cê mâ̤ hō̤, gāi-siàng gâe̤ng biēu-sê chók-sié gì „săng“ (生) tĕ̤k-ĭng dùng siŏh-iông gì 3 cá gék-siòng, gó-chṳ̄ gó̤ săng-gáe̤k-diàng. Gô-dā̤ gì chău-diàng sāi tū lì có̤, gó-chṳ̄ iâ ô nè̤ng dĭk-ciék gó̤ **tū-dê** (土地). 
## Chăng-kō̤ cṳ̆-lâiu

分類:gióng-dê̤ṳk-ŭk
Hṳ̆ng-ngà-lé-ngṳ̄

**Hṳ̆ng-ngà-lé-ngṳ̄** (匈牙利語) sê Ural ngṳ̄-hiê Ugria ngṳ̄-ciĕ gì siŏh cṳ̄ng ngṳ̄-ngiòng, iâ sê Hṳ̆ng-ngà-lé gì guăng-huŏng ngṳ̄-ngiòng.

分類:Ngṳ̄-ngiòng
Éng-nà̤-ngṳ̄

**Éng-nà̤-ngṳ̄** (印尼語, Bahasa Indonesia) sê Mā-lài Polynesia ngṳ̄-cŭk gì siŏh cṳ̄ng ngṳ̄-ngiòng, iâ sê Éng-nà̤ gì guăng-huŏng ngṳ̄-ngiòng.

分類:Ngṳ̄-ngiòng
印尼語

**印尼語**是馬來-玻里尼西亞語族其蜀種語言，也是印尼其官方語言。

分類:語言
流蜞

**流蜞**（拉丁語學名：*tylorrhynchus heterochaeta*），是敆淺海灘塗生活其蜀種環節動物。
## 特徵
流蜞一般是下暝出來活動，天光就轉去。故此平話使「流蜞行下暝」形容下暝出門活動或者做其他事計其儂。
## 參考資料

分類:環節動物
錢

**錢**，也號𡅏**貨幣**，是敆蜀隻特別其國家或者經濟體裏勢會嗵做物資等價交換其蜀種特殊商品。

分類:錢
分類:通貨
Swahili-ngṳ̄

**Swahili-ngṳ̄** (kiswahili) sê Bantu ngṳ̄-cŭk gì siŏh cṳ̄ng ngṳ̄-ngiòng, sāi gì nè̤ng găk Hĭ-ciŭ.

分類:Ngṳ̄-ngiòng
Belarus-ngṳ̄

**Belarus-ngṳ̄** (беларуская мова) sê Slav ngṳ̄-cŭk gì siŏh cṳ̄ng ngṳ̄-ngiòng, iâ sê Belarus gì guăng-huŏng ngṳ̄-ngiòng.

分類:Ngṳ̄-ngiòng
Chechen-ngṳ̄

**Chechen-ngṳ̄** (Нохчийн мотт) sê Caucasus ngṳ̄-hiê gì siŏh cṳ̄ng ngṳ̄-ngiòng, iâ sê Chechnya gì guăng-huŏng ngṳ̄-ngiòng.

分類:Ngṳ̄-ngiòng
問好

**問好**，也號𡅏**借問**，是儂共儂之間其蜀種交流方式。儂會通過問好表達互相其關心，或者表現密切其關係、社會地位。場景𣍐蜀樣，問好其時間也𣍐蜀樣。有時攀講之前，著先問好。有時儂行墿其時候碰著別儂，也會互相問好。

問好講其話野価種，譬如講「汝好」（）。老儂稠稠會講「平安」。早起頭其辰候也會講「早」。
分類:社會
Sié-gái-ngṳ̄

**Sié-gái-ngṳ̄** (世界語, kēu-ngṳ̄ iâ gó̤ Sié-gái-uâ, Sié-gái-ngṳ̄ miàng-cê sê Esperanto) sê siŏh cṳ̄ng ìng-gĕ̤ng ngṳ̄-ngiòng, găk 1887 nièng iù Pŏ̤-làng gì ngāng-kuŏ ĭ-sĕng L. L. Zamenhof huák-mìng.

分類:Ngṳ̄-ngiòng
墿

**墿**（diô），或者訓讀做**路**（lô），相當於道（dô̤），是掏儂共交通工具行其設施。

也講**墿路**。
分類:地理
Muóng-hō̤

**Muóng-hō̤** (問好), iâ hô̤ lā̤ **ciók-muóng** (借問), sê nè̤ng gâe̤ng nè̤ng cĭ-găng gì siŏh-cṳ̄ng gău-làu huŏng-sék. Nè̤ng â̤ tŭng-guó muóng-hō̤ biēu-dăk hô-siōng gì guăng-sĭng, hĕ̤k-ciā biēu-hiêng mĭk-chiék gì guăng-hiê, siâ-huôi dê-ôi. Diòng-gīng mâ̤ siŏh-iông, muóng-hō̤ gì sì-găng iâ mâ̤ siŏh-iông. Ô-sì păng-gōng cĭ-sèng, diŏh sĕng muóng-hō̤. Ô-sì nè̤ng giàng-diô gì sì-hâiu puâng diŏh biék-nè̤ng, iâ â̤ hô-siōng muóng-hō̤.

Muóng-hō̤ gōng gì uâ iā sâ̤ cṳ̄ng, pī-ṳ̀ gōng „“ (汝好). Lâu-nè̤ng sèu-sèu â̤ gōng „bìng-àng“ (平安). Cā-kī-tàu gì sèng-âu iâ â̤ gōng „cā“ (早).

分類:Siâ-huôi
世界語

**世界語**（世界語名：Esperanto）是蜀種人工語言，敆1887年由波蘭其眼科醫生柴門霍夫發明。

分類:語言
李白

**李白**（701年遘762年），字太白，號青蓮居士，是唐朝辰候其浪漫主義詩人，後世其儂叫伊「詩仙」。伊共杜甫合稱「李杜」。代表作有《靜夜思》、《望廬山瀑布》、《蜀道難》、《行路難》、《將進酒》、《梁父吟》、《早發白帝城》等。

分類:古代中國人物
分類:文學家
分類:詩人
分類:姓李
分類:701年出世
分類:762年過世
杜甫

**杜甫**（712年遘770年），字子美，自號少陵野老，是唐朝辰候其現實主義詩人。杜甫雖然在世其辰候故無許蠻出名，但是之後聲名遠播，後世其儂叫伊「詩圣」，叫伊其詩「詩史」。伊共李白合稱「李杜」。代表作有《登高》、《春望》、《北征》、《三吏》、《三别》等，伊其詩大多數敆《杜工部集》裡勢。

分類:古代中國人物
分類:文學家
分類:詩人
分類:姓杜
分類:712年出世
分類:770年過世
維克多·雨果

**維克多·雨果**（Victor Hugo，1802年2月26號遘1885年5月22號），是蜀隻法國其作家。伊是19世紀前期積極浪漫主義、人道主義其代表人物，著法國文學史懸頂傑出其資產階級民主作家，儂告伊「法蘭西其莎士比亞」。雨果一生寫了野価詩歌、小說、劇本、散文、文藝評論共政論文章，對法國共世界產生了深遠其影響。伊其代表作有長篇小說《九三年》、《巴黎聖母院》、《悲慘世界》等。

## 生平

1802年，雨果出生敆法國貝桑松，有兩隻哥哥。敆十三歲其辰候，伊共哥哥遘寄讀學校就學，兄弟都成為了學生領袖。雨果敆16歲辰候就會寫優美其詩，21歲就會出版詩集。1845年，法王路易·菲利普授予雨果上議院議員職位，雨果趁遐時候開始專心從政。1848年，法國二月革命爆發，法王被迫退位。雨果敆茲萆時期七處奔走，宣傳革命，乞儂愛戴，得遘新共和政體其尊敬，晉封伯爵，故當選國民代表共國會議員。三年後，拿破侖三世稱帝，雨果對伊大加攻擊，故此乞放逐國外。之後20年裡勢，伊各處漂泊，也敆茲萆時期寫完小說《悲慘世界》。1870年，法國恢復共和政體，雨果也結束了流亡生涯，轉遘法國。1885年，雨果去世，敆潘德拉舉行國葬，乞葬著先賢祠。

## 人物經歷

### 早年經歷

1802年2月26日，維克多·雨果出生敆法國貝桑松（Besançon）其蜀萆軍官家庭，伊郎爸勃魯都斯·雨果是拿破侖麾下其蜀隻將軍。趁中學時代開始，雨果就愛文學創作，也會寫詩。伊其文學活動，趁伊乞《文學保守派》雜誌寫稿開始。雨果其頭蜀部長篇小說《漢·伊斯蘭特》得遘了小說家諾蒂埃其贊賞。故此雨果共諾蒂埃結緣，也開始轉向浪漫主義派，並且慢慢成為浪漫派其首領。

1819年，雨果共詩人維尼等儂創辦《保守文藝雙周刊》。嚽大概是因為伊做細受家庭其影響，最早其作品野価是歌頌保王主義共宗教其。

1822年雨果發表頭蜀本詩集《頌歌集》，得遘路易十八其年金賞賜，之後伊相繼出版《新頌歌集》共《頌詩與長歌》，敆內容共形式懸頂都有突破。這時候，伊故發表兩部中篇小說——《冰島魔王》共《布格·雅爾加》。

1823年，隨𡅏自由主義罔變罔流行，雨果其政治態度發生改變，伊共浪漫派文藝青年繆塞、大仲馬等儂組成「第二文社」，開始明確反對偽古典主義。

### 鋒芒漸露

1827年，雨果乞自家其劇本《克倫威爾》（Cromwell）寫了長篇序言，也就是浪漫派文藝宣言。雨果反對古典主義其藝術觀點，並且提出了浪漫主義文學其主張：堅持反對敆文學裡勢公式化表現情節，著具體表現情節。伊特別宣揚滑稽醜怪共崇高優美其對照原則。茲篇序言就成為聲討古典主義其檄文、浪漫主義運動其重要宣言、浪漫主義文藝理論其經典，敆法國文學批評史懸頂佔有野重要其地位。

1830年，法國發生了「七月革命」，封建復辟王朝乞推翻。雨果贊揚了革命，歌頌許些革命者，寫詩哀悼許些敆巷巷裏勢犧牲其英雄。敆七月革命之後，雨果故堅定了伊政治左翼其道路。

1831年，雨果其長篇小說《巴黎聖母院》（Notre-Dame de Paris）問世，茲部小說是雨果最富有浪漫主義其小說之一。小說寫了善良其吉普賽少女愛斯梅拉達，伊生敆中世紀封建專制下底，乞摧殘、迫害。茲隻悲劇反映了專制社會其黑暗、反動教會其猖獗共司法制度其殘酷，表達了雨果反封建其思想。

### 低迷時期

1841年，雨果遘法蘭西學士院（Academie français）學習。

1841年，雨果自家寫批，乞詩人戈蒂耶。

1843年，雨果創作了神秘主義劇本《衛戍官》，公演其辰候，觀眾大哄。

1845年，雨果乞法王路易·菲力浦封為法蘭西貴族世卿，並且成為了貴族院議員。

1848年六月革命後，雨果慢慢趨向共和派。敆總統選舉裡勢，雨果投出了支持拿破侖三世其蜀票。

1851年12月，拿破崙三世發動政變，宣布恢復帝制，鎮壓反對伊其儂。雨果無辦法，流亡國外19年。流亡其時間裡勢，雨果其文學創作一直無停，不斷創作文學作品，共拿破侖政權鬥爭。

1852年，雨果出版了蜀本政治其冊——《小拿破侖》，嘲笑拿破崙三世，同時故寫了揭露伊政變過程其冊《罪惡史》。

1853年，政治諷刺詩集《懲罰集》問世。《懲罰集》充滿了革命氣勢，敆第二次世界大戰其辰候，成為鼓舞愛國其儂反納粹其乇。

1856年，雨果出版了詩集《靜觀集》，詩集裡勢概括了雨果敆1830年遘1855年間其思想感情。

1861年11月25日，雨果寫了《就英法聯軍遠征中國乞巴特勒上尉其批》，成為了中國野価版本語文教材裡其課文。

### 晚年高峰

1862年，雨果其長篇小說《悲慘世界》問世，書臺中描寫了冉阿讓、芳汀、珂賽特、沙威等栩栩如生其形象，揭露了資本主義社會其尖銳矛盾共貧富懸殊，描寫了下層人民其痛苦命運，提出了當時社會其三隻迫切問題：貧窮讓男界潦倒，饑餓讓女界墮落，黑暗讓兒童羸弱。指出了資產階級法律其虛偽。

1870年3月，拿破侖三世垮臺後，雨果轉遘巴黎，受遘巴黎人民歡迎。敆普法戰爭臺中，雨果發表演說鼓舞人民鬥誌，故報名參加國民自衛軍。

1871年，雨果當選國民大會代表。

1871年3月，巴黎公社起義辰候，雨果無理解茲蜀回革命。但是敆公社失敗之後，反動政府鎮壓公社社員其行為，讓雨果復憤怒譴責反動派其做法。伊呼籲赦免全部公社社員，故敆報紙懸頂宣布，將自己敆比利時首都布魯塞爾其厝乞流亡其社員住，作為伊各儂其避難所。

1872年，雨果刊行詩集日記《兇年集》，表達了伊敆普法戰爭共巴黎公社方面其思想感情。

1874年，雨果最後蜀部重要作品《九三年》問世。雨果趁1862年開始創作茲隻小說，遘1872年乍完成。小說將1793年法蘭西共和國軍隊鎮壓旺岱地區叛亂茲蜀萆歷史事件作為題材，表現了資產階級革命其歷史內容。書裏勢描繪了封建貴族、共和軍其形象，共雅各賓專政時期其革命氣氛。

1876年，雨果當選法國參議員。

1878年，雨果敆伏爾泰去世100周年紀念日其辰候發表演說，頌揚伏爾泰，受遘民眾歡迎。同年伊組織創立國際文學藝術協會（The International Literary and Artistic Association，ALAI）。

1883年，雨果完成《世紀傳說》，趁1859年雨果就開始創作茲隻小說。全書共3卷，將《聖經》故事、古代神話、民間傳說為題材。

1885年5月22日，維克多·雨果敆巴黎去世。法國舉行國葬，遺體安葬敆專門安葬偉人其先賢祠。
## 參考資料

分類:文學家
分類:法國人物
Hŏk-tò̤ kìng-giāng

**Hŏk-tò̤ kìng-giāng** (核桃鉗囝, Ngò̤-lò̤-sṳ̆-ngṳ̄: ) sê Ngò̤-lò̤-sṳ̆ cáuk-ké̤ṳk-gă Pyotr Ilyich Tchaikovsky siā gì siŏh ciáh bă-lòi ū-kiŏk. Có̤i cā sê Dáik-guók cáuk-gă E. T. A. Hoffmann siā gì gô-sê̤ṳ *Hŏk-tò̤ kìng-giāng gâe̤ng lō̤-chṳ̄ uòng*, Tchaikovsky gŏng-gé̤ṳ Alexandre Dumas gāi gì bēng-buōng gă siông bă-lòi-ū gì ĭng-ngŏk, biéng siàng hiêng-câi gì bēng-buōng. Ciā kiŏk sê să̤-huŏng guók-gă găk Séng-dáng-cáik sèng-âu gì siŏh ciáh ciék-mŭk.

Hŏk-tò̤ kìng-giāng buōng-sĭng sê siŏh cṳ̄ng ngiék kŭi hŏk-tò̤ gì kìng-giāng.

分類:ĭng-ngŏk
彼得·伊里奇·柴可夫斯基

**彼得·伊里奇·柴可夫斯基**（俄羅斯語：）1840年5月7號出世，1893年11月6號去世，是俄羅斯其蜀隻作曲家。伊出名其作品有《天鵝湖》《囥着森林其美女》《核桃鉗囝》《1812》等等。

分類:俄羅斯人物
分類:音樂家
核桃鉗囝

《**核桃鉗囝**》（俄羅斯語：）是俄羅斯作曲家彼得·伊里奇·柴可夫斯基寫其蜀隻芭蕾舞曲。最早是德國作家E·T·A·霍夫曼寫其故事《胡桃鉗囝共老鼠王》，柴可夫斯基根據大仲馬改其版本加上芭蕾舞其音樂，變成現在其版本。者曲是西方國家敆聖誕節辰候其蜀隻節目。

核桃鉗囝本身是蜀種夾開核桃其鉗囝。

分類:音樂
大仲馬

**亞歷山大·仲馬**（Alexandre Dumas），1802年7月24號出生，1870年12月5號去世，是法國其蜀隻浪漫主義作家。

林紓將伊其名字挈福州話音譯做**仲馬**。

分類:法國人物
分類:作家
誠品書店

**誠品股份有限公司**，簡稱**誠品書店**，是大型連鎖書店，1989年1月24日由吳清友敆臺北市創辦。起頭，主要其業務是賣藝術、人文方面其書。之後變成綜合性書店，同時做商場。旗下事業包括百貨零售業、文化藝術、旅舍、不動產等。
分類:書店
Sìng-pīng Cṳ̆-dáing

**Sìng-pīng Gū-hông Iū-âing Gŭng-sĭ** (誠品股份有限公司), gāng-chĭng **Sìng-pīng Cṳ̆-dáing** (誠品書店), sê duâi-hìng lièng-sō̤ cṳ̆-dáing, 1989 nièng 1 nguŏk 24 hô̤ iù Ngù Chĭng-iū (吳清友) găk Dài-báe̤k-chê cháung-bâing. Kī-tàu, cuō-iéu gì ngiĕk-ô sê mâ̤ ngiê-sŭk, ìng-ùng huŏng-miêng gì cṳ̆. Cĭ-hâiu biéng-siàng cŭng-hăk-séng cṳ̆-dáing, dùng-sì có̤ siŏng-diòng. Gì-hâ sê̤ṳ-ngiĕk bău-guák báik-huó lìng-siù-ngiĕk, ùng-huá ngiê-sŭk, lṳ̄-siá, bók-dông-sāng dēng. 
分類:Cṳ̆-dáing
Giăng 4

**Giăng 4** sê cī găk Háng-cê Ùng-huá-kuŏng guók-gă gì ùng-huá diē-sié â̤ giăng só-cê „4“. Găk Háng-cê Ùng-huá-kuŏng guók-gă, „4“ gì tĕ̤k-ĭng cĭng chiông sī.

Găk Hók-ciŭ-uâ diē-sié, „4“ tĕ̤k có̤ „“, lièng-tĕ̤k gì sèng-âu gâe̤ng „sī“ gì ĭng cĭng chiông.

## Gái káng
*Giăng 13

分類:Sĭng-lī
Boeing

**Boeing** sê Mī-guók gì siŏh gă sĕng-sāng hĭ-gĭ, huōi-ciéng, dô̤-dâng gâe̤ng ìng-cô̤ ôi-sĭng gì gŭng-sĭ.

分類:Mī-guók
分類:gŭng-sĭ
È̤ng-chái-tàu

**È̤ng-chái-tàu** (紅菜頭) sê Dĕ̤ng-ā gì siŏh cṳ̄ng sŭ-chái.

分類:Chái
分類:Sĭk-ŭk
出世

**出世**，也號𡅏**出生**，是指母體生囝，或者後代趁母體裏勢生出來其過程

## 介看
*死

分類:生理
驚四

**驚四**是指敆漢字文化圈國家其文化裏勢會驚數字「4」。敆漢字文化圈國家，「4」其讀音真像死。

敆福州話裏勢，「4」讀做「」，連讀其辰候共「死」其音（sī）真像。

## 介看
*驚十三

分類:心理
福建方言文化大賽

**福建方言文化大賽**由福建電視臺都市時尚頻道主辦，考察福州話、閩南話、莆仙話、客家話其俗諺俚語，固有方言區其民俗文化。比並其環節包括答問、乞電影配音等等。儂答完題，現場其專家會講評，介紹方言共民俗其知識。

## 賽制
比賽考察其內容包括了福州話、閩南話、莆仙話、客家話四萆閩語方言。考察方式有答問、乞電影配音等等。四萆方言各有蜀隻「代言人」。伊各儂會乞參加比並其儂出題，題目各種各色。初賽是個人賽，復賽就是做陣參加。比如第三屆比賽，使廿四回比賽選出三十二隻儂。三十二隻儂抽簽做陣，形成八隊。通過四回復賽，長四隊行裏決賽場。決賽臺中，頭蜀輪比並是歌舞，內容包括福州話其歌《我是小小福州儂》、閩南迪斯科「拍胸舞」、客家竹板舞。之後乞電影《老炮兒》《寒戰》《瑯琊榜》《新白娘子傳奇》配音。「縱橫八閩」隊敆茲蜀輪勝利，直接會裏之後其「方言王中王」環節。另三隊介搶答風俗、飲食、方言題目，經過幾輪，儷長蜀隊會裏「方言王中王」。「王中王」考論述題，考出「方言最強音」。「最強音」都領有四隻儂，四萆閩語方言各有蜀隻儂。

## 情況
2014年10月，福建電視臺都市時尚頻道舉辦了頭蜀回方言文化大賽，之後𡅏作爲自家其節目《今晚有禮了》其附屬節目播出。比並現場其大屏幕懸頂寫其名字，是**福建方言文化漢字輸寫大賽**。遐時候固有**福建方言文化漢字書寫大賽**、**福建方言文化電視大賽**等等名字。比賽共總做了三個月日。

2015年舉辦了第二屆比賽。電影配音其環節是敆茲蜀回比賽加添其。

2016年10月初，第三屆比賽開始。根據《福州晚報》其講法，茲蜀回比賽有融合旅遊元素。趁11月14號開始，每蜀禮拜拜一遘拜四暝晡，比並其過程由都市時尚頻道播出。總決賽敆2017年元旦假期播放。

## 評價
《中國新聞出版廣電報》2015年2月3號其報導講，茲蜀萆比賽可以讓大家看見古早其福建儂「輾轉流徙、篳路藍縷」其艱辛歷程，固會看遘各隻族群其生活、生產方式帶來其族群心理文化特徵。伊認爲茲蜀萆比賽可以還原舊底鮮活其歷史共文明，讓固価講方言其儂重新揢起文化認同共文化自豪感。

## 獎項

## 參考資料

## 外斗鏈接

分類:電視節目
分類:文化其比賽
Android

**Android** sê siŏh cṳ̄ng chiū-gĭ gì chŏ̤-cáuk-hiê-tūng (iâ hô̤ lā̤ cáuk-ngiĕk-hiê-tūng).

分類:Séng-sék
鍺

**鍺**，是蜀種化學元素，也是蜀種金屬，伊其原子序數是32，元素符號是Ge。伊敆人體臺中會保護紅血球，固會抗癌，對人體固有保健其作用。

分類:化學元素
Hók-gióng Huŏng-ngiòng Ùng-huá Dâi-suói

**Hók-gióng Huŏng-ngiòng Ùng-huá Dâi-suói** (福建方言文化大賽) iù Hók-gióng Diêng-sê-dài Dŭ-chê Sì-siông Bìng-dô̤ (福建電視臺都市時尚頻道) ciō-bâing, kō̤-chák Hók-ciŭ-uâ, Mìng-nàng-uâ, Buò-siĕng-uâ, Káh-gă-uâ gì sṳ̆k-ngiêng lī-ngṳ̄, gó ô huŏng-ngiòng-kṳ̆ gì mìng-sṳ̆k ùng-huá。Bī-piâng gì kuàng-cáik bău-guák dák-muóng, ké̤ṳk diêng-īng puói-ĭng dēng-dēng. Nè̤ng dák uòng dà̤, hiêng-diòng gì ciŏng-gă â̤ gōng-pìng, gái-siêu huŏng-ngiòng gâe̤ng mìng-sṳ̆k gì dĭ-sék. 
## Chăng-kō̤ cṳ̆-lâiu

## Ngiê-dāu lièng-giék

分類:Diêng-sê ciék-mŭk
分類:ùng-huá gì bī-suói
Bâng

**Bâng** sê sĕng-ŭk diŏh ék-dêng nguòng-ĭng gì sōng-hâi cáuk-ê̤ṳng cĭ giâ, ĭng-ôi cê̤ṳ-sĭng dièu-ciék ô mò̤-bâng huák-sĕng gì ê-siòng sĕng-mêng uăk-dông guó-tiàng.

分類:Bâng
Bilibili

**bilibili** (), ciáng-sék bê-áng gì miàng-cê sê **Bék-lī-bék-lī Dàng-mŏk-uōng** (嗶哩嗶哩彈幕網), iâ hô̤ lā̤ **Bék-lī-bék-lī**, **bilibili Dàng-mŏk-uōng**, hĕ̤k-ciā gāng-chĭng **B-câng** (B站), sê Dṳ̆ng-guók gì siŏh bĭh hŭng-hiōng sê-bìng gì uōng-câng, ô dàng-mŏk (彈幕) gŭng-nèng. Cī siŏh bĭh uōng-câng cièng-sĭng sê Mikufans. Ciā uōng-câng iù uōng-mìng „⑨bishi“ (Sṳ̀ Ék, 徐逸) găk 2009 nièng 6 nguŏk 26 hô̤ cháung-gióng. Kī-tàu, gióng-siék Mikufans gì nguòng-ĭng, sê hĭ-uông ké̤ṳk nè̤ng siŏh bĭh ūng-dêng gì â̤ huák dàng-mŏk gì sê-bìng hŭng-hiōng uōng-câng. 2010 nièng 1 nguŏk 24 hô̤, gāi-miàng bilibili.
## Chăng-kō̤ cṳ̆-lâiu

分類:Gŭng-sĭ
分類:Uōng-câng
嗶哩嗶哩

**bilibili**（）正式備案其名字是**嗶哩嗶哩彈幕網**，也號𡅏**嗶哩嗶哩**、**bilibili彈幕網**，或者簡稱**B站**，是中國其蜀萆分享視頻其網站，有彈幕功能。茲蜀萆網站前身是Mikufans。這網站由網民「⑨bishi」（徐逸）敆2009年6月26號創建。起頭，建設Mikufans其原因，是希望乞儂蜀萆穩定其會發弹幕其視頻分享網站。2010年1月24號，改名bilibili。
## 參考資料

分類:公司
分類:網站
王者榮耀

《**王者榮耀**》是蜀萆多人線上競技遊戲，由天美工作室研發，敆安卓系統共iOS運行。敆「王者榮耀」茲蜀萆正式名字之前，也號𡅏《**英雄戰跡**》、《**王者聯盟**》。這遊戲日活躍人數最懸突破5000萬，最懸同時線上人數突破500萬，下載共總突破2億回，註冊用戶數也突破2億。2016年蜀年趁了68億元人民幣，佔2016年中國大陸手機遊戲總收入其17.7%。2017年5月，做了全世界手機遊戲綜合收入榜冠軍。2016年9月，開始做王者榮耀職業聯賽。
## 參考資料

分類:電子遊戲
Uòng-ciā Ìng-iêu

«**Uòng-ciā Ìng-iêu**» (王者榮耀) sê siŏh bĭh dŏ̤-ìng siáng-siông gêng-gié iù-hié, iù Tiĕng-mī Gĕ̤ng-cáuk-sék ngiēng-huák, găk Android Hiê-tūng gâe̤ng iOS ông-hèng. Găk „Uòng-ciā Ìng-iêu“ cī siŏh bĭh ciáng-sék miàng-cê cĭ-sèng, iâ hô̤ lā̤ «**Ĭng-hṳ̀ng Ciéng-cék**» (英雄戰跡), «**Uòng-ciā Lièng-mèng**» (王者聯盟). Ciā iù-hié nĭk-uăk-iŏk ìng-só (日活躍人數) có̤i gà̤ng dŏk-pó̤ 5000 uâng, có̤i gà̤ng dùng-sì siáng-siông ìng-só (同時線上人數) dŏk pó̤ 500 uâng, hâ-cāi gâe̤ng-cūng dŏk pó̤ 2 é huòi, ció-cáik ê̤ṳng-hô-só iâ dŏk-pó̤ 2 é. 2016 nièng siŏh nièng téng lāu 68 é nguòng Ìng-mìng-bê, ciéng 2016 nièng Dṳ̆ng-guók Dâi-lṳ̆k chiū-gĭ iù-hié cūng siŭ-ĭk gì 17.7%. 2017 nièng 5 nguŏk, có̤ lāu cuòng-sié-gái chiū-gĭ iù-hié cŭng-hăk siŭ-ĭk-bōng guăng-gŭng. 2016 nièng 9 nguŏk, kăi-sṳ̄ có̤ Uòng-ciā Ìng-iêu Cék-ngiĕk Lièng-suói (王者榮耀職業聯賽).
## Chăng-kō̤ cṳ̆-lâiu

分類:diêng-cṳ̄ iù-hié
Tàu-tiáng

**Tàu-tiáng** sê cī nè̤ng gì tàu, dâiu-gáuk hĕ̤k-ciā giĕng-tàu ī-siông tiáng gì mò̤-bâng.

分類:Bâng
硒

**硒**，是蜀種化學元素，伊其原子序數是34，元素符號是Se。伊是人體臺中必需其微量元素，補硒會抗癌，所以伊敆汙染野嚴重其地方對儂野重要。

分類:化學元素
砷

**砷**，是蜀種化學元素，伊其原子序數是33，元素符號是As。伊是蜀種野毒其乇，特別是伊其氧化物，三氧化二砷，儂家平常叫做砒霜，其實就是伊了，伊其分子式是As2O3。

分類:化學元素
NBA

**NBA**, ciòng-miàng hô̤ lā̤ **Guók-gă Làng-giù Hiĕk-huôi** (Ĭng-ngṳ̄: ), sê Báe̤k Mī-ciŭ gì nàng-gái cék-ngiĕk làng-giù cū-cék, ô 30 ciáh giù-dôi, buŏng siàng 2 ciáh lièng-mèng (Conference): Dĕ̤ng-buô Lièng-mèng gâe̤ng Să̤-buô Lièng-mèng; muōi lièng-mèng ô 3 ciáh suói-kṳ̆ (Division), muōi suói-kṳ̆ ô 5 ciáh giù-dôi.

分類:NBA
蟲蟻

**蟲**、**蟲囝**、**蟲蟻**，受普通話影響也號𡅏**蜫蟲**（昆蟲），是蜀類節肢動物其統稱。

分類:節肢動物
中國國民黨

**中國國民黨**是中華民國其蜀隻政黨，1919年，由孫中山建立。

分類:中國
分類:臺灣
分類:政治
國家籃球協會

**NBA**，全名號𡅏**國家籃球協會**（英語：），是北美洲其男界職業籃球組織，有30隻球隊，分成2隻聯盟——東部聯盟共西部聯盟；每聯盟有3隻賽區；每賽區有5隻球隊。

分類:國家籃球協會
Dĕ̤ng-buô Lièng-mèng (NBA)

**Dĕ̤ng-buô Lièng-mèng** (Ĭng-ngṳ̄: ) iâ huăng-ĭk có̤ **Dĕ̤ng-kṳ̆ Lièng-mèng**, sê NBA gì siŏh ciáh lièng-mèng, â-dā̤ ô Dâi-să̤-iòng Suói-kṳ̆, Dĕ̤ng-buô Suói-kṳ̆ gâe̤ng Dĕ̤ng-nàng Suói-kṳ̆ 3 ciáh suói-kṳ̆.

分類:NBA
Să̤-buô Lièng-mèng (NBA)

**Să̤-buô Lièng-mèng** (Ĭng-ngṳ̄: ) iâ huăng-ĭk có̤ **Să̤-kṳ̆ Lièng-mèng**, sê NBA gì siŏh ciáh lièng-mèng, â-dā̤ ô Să̤-báe̤k Suói-kṳ̆, Tái-bìng-iòng Suói-kṳ̆ gâe̤ng Să̤-nàng Suói-kṳ̆ 3 ciáh suói-kṳ̆.

分類:NBA
Dâi-să̤-iòng Suói-kṳ̆ (NBA)

**Dâi-să̤-iòng Suói-kṳ̆** (Ĭng-ngṳ̄: ) sê NBA Dĕ̤ng-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Boston Celtics, Brooklyn Nets, New York Knicks, Philadelphia 76ers gâe̤ng Toronto Raptors.

分類:NBA
Dṳ̆ng-buô Suói-kṳ̆ (NBA)

**Dṳ̆ng-buô Suói-kṳ̆** (Ĭng-ngṳ̄: ) sê NBA Dĕ̤ng-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Chicago Bulls, Cleveland Cavaliers, Detroit Pistons, Indiana Pacers gâe̤ng Milwaukee Bucks.

分類:NBA
虼蚻

**虼蚻**（讀做gă-săk，連讀gă-*l*ăk，復寫做**虼𧑎**、**虼𧏫**）是蜀種不完全變態其雜食蟲蟻。現刻時，儂已經發現大概四千幾種虼蚻，但是㑚有盡少蜀部分品種生活敆儂其厝裡。虼蚻其病囝能力盡強，敆儂厝𡅏生活其地方一般都是儥澈洁其地方，造成一般身𡅏都要嘢価細菌，故此一般都當作害蟲。

## 生物學
### 分類
虼蚻算蜚蠊目。蜚蠊目包括虼蚻共白蟻等等。

虼蚻有四千幾種，敆厝底裡見著其主要是美洲虼蚻、澳洲虼蚻、斑蠊、德國虼蚻、日本姬蠊、亞洲姬蠊。

### 天敵
虼蚻其天敵有䗃、蜘蛛、蠍、紅蚣、蚰蜒、紅蟻、蛤蜱、杜墊等等。真正起遘控制虼蚻數量作用其天敵是蜂類，包括長背泥蜂科（最出名其是暗蜂）、旗腹姬蜂科、跳小蜂科、旋小蜂科、姬小蜂科等等。另外，貓囝、猴共老鼠有時嘢會食虼蚻。

## 參考文獻

分類:節肢動物
分類:蟲蟻
Să̤-báe̤k Suói-kṳ̆ (NBA)

**Să̤-báe̤k Suói-kṳ̆** (Ĭng-ngṳ̄: ) sê NBA Să̤-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Denver Nuggets, Minnesota Timberwolves, Oklahoma City Thunder, Portland Trail Blazers gâe̤ng Utah Jazz.

分類:NBA
大韓民國

**韓國**，全名號𡅏**大韓民國**，是亞洲東部韓半島（也號𡅏朝鮮半島）懸頂其蜀芘國家。

分類:韓國
分類:亞洲國家
Tái-bìng-iòng Suói-kṳ̆ (NBA)

**Tái-bìng-iòng Suói-kṳ̆** (Ĭng-ngṳ̄: ) sê NBA Să̤-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Golden State Warriors, Los Angeles Clippers, Los Angeles Lakers, Phoenix Suns gâe̤ng Sacramento Kings.

分類:NBA
Dĕ̤ng-nàng Suói-kṳ̆ (NBA)

**Dĕ̤ng-nàng Suói-kṳ̆** (Ĭng-ngṳ̄: ) sê NBA Dĕ̤ng-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Atlanta Hawks, Charlotte Hornets, Miami Heat, Orlando Magic gâe̤ng Washington Wizards.

分類:NBA
Să̤-nàng Suói-kṳ̆ (NBA)

**Să̤-nàng Suói-kṳ̆** (Ĭng-ngṳ̄: ) sê NBA Să̤-buô Lièng-mèng gì siŏh ciáh suói-kṳ̆ (division), â-dā̤ gì giù-dôi ô Dallas Mavericks, Houston Rockets, Memphis Grizzlies, New Orleans Pelicans gâe̤ng San Antonio Spurs.

分類:NBA
五月節

**五月節**，也稱做**五日節**、**端午節**，是東亞盡重要其傳統節日，敆舊曆五月初五。敆只蜀工，儂食粽、扒龍船，紀念楚國愛國詩人屈原投江自殺其日子。也有儂共蒲草掛門前避邪消災，故此者節日也號囉**蒲節**。

分類:節日
龍船

**龍船**（讀lùng-sùng或者lṳ̀ng-sùng），是蜀種船，樣式共龍野像。

一般中國、越南共琉球儂敆五月節其辰候都會扒龍船。日本其長崎也有這風俗。

## 參考資料

分類:文化
分類:風俗
FIFA世界盃

**FIFA世界盃**，簡稱**世界盃**，是國際足聯每四年舉辦其蜀隻骹球比賽。

分類:體育
扒龍船

**扒龍船**，就是比並龍船其快慢。嚽是東亞其傳統風俗。
## 各地風俗
### 福州
敆長樂三溪村，當地儂有暝晡扒龍船其風俗。舊底日中其時候，村裏勢其儂著去塍裏勢，半晡乍轉去，故此暝晡乍有閒扒龍船。者風俗有600年其歷史。每蜀年農曆五月初開始扒龍船，一直做遘五日節許蜀日。由1980年代開始，三溪中學其畢業生也會自發做龍船隊。遘21世紀初，三溪有4隻龍船社，號𡅏「青龍」「聚龍」「毓龍」「龍興」。故有2隻女界組成其隊。2018年，當地也增加了日中扒龍船其比賽。除去當地其儂，也有外斗其儂齊去扒龍船。

### 日本

日本沖繩也有爬龍船其風俗。傳講，嚽是琉球國其時代，閩人三十六姓傳過去其。本底琉球儂是按𡅏舊曆做端午、爬龍船，後首隨𡅏日本使新曆，也就敆新曆其5月3號遘5號爬龍船了。邊兜其絲滿市故是按舊曆做年節，會敆舊曆五月初四共八月十五爬龍船。

江戶時代開始，爬龍船其習俗由中國傳遘長崎。就總款，長崎儂每蜀年熱天都會爬龍船。

## 參考資料

分類:文化
分類:風俗
FIFA Sié-gái Buŏi

**FIFA Sié-gái Buŏi**, gāng-chĭng **Sié-gái Buŏi**, sê FIFA muōi 4 nièng gṳ̄-bâing gì siŏh ciáh kă-giù bī-suói.

## Lĭk-sṳ̄
* 1930 nièng FIFA Sié-gái Buŏi - Uruguay
* 1934 nièng FIFA Sié-gái Buŏi - É-dâi-lé
* 1938 nièng FIFA Sié-gái Buŏi - Huák-guók
* 1950 nièng FIFA Sié-gái Buŏi - Bă-să̤
* 1954 nièng FIFA Sié-gái Buŏi - Sôi-sê̤ṳ
* 1958 nièng FIFA Sié-gái Buŏi - Sôi-diēng
* 1962 nièng FIFA Sié-gái Buŏi - Chile
* 1966 nièng FIFA Sié-gái Buŏi - Ĭng-gáik-làng
* 1970 nièng FIFA Sié-gái Buŏi - Mĕ̤k-să̤-gŏ̤
* 1974 nièng FIFA Sié-gái Buŏi - Să̤-dáik
* 1978 nièng FIFA Sié-gái Buŏi - Argentina
* 1982 nièng FIFA Sié-gái Buŏi - Să̤-băng-ngà
* 1986 nièng FIFA Sié-gái Buŏi - Mĕ̤k-să̤-gŏ̤
* 1990 nièng FIFA Sié-gái Buŏi - É-dâi-lé
* 1994 nièng FIFA Sié-gái Buŏi - Mī-guók
* 1998 nièng FIFA Sié-gái Buŏi - Huák-guók
* 2002 nièng FIFA Sié-gái Buŏi - Hàng-guók gâe̤ng Nĭk-buōng
* 2006 nièng FIFA Sié-gái Buŏi - Dáik-guók
* 2010 nièng FIFA Sié-gái Buŏi - Nàng-hĭ
* 2014 nièng FIFA Sié-gái Buŏi - Bă-să̤
* 2018 nièng FIFA Sié-gái Buŏi - Ngò̤-lò̤-sṳ̆
* 2022 nièng FIFA Sié-gái Buŏi - Qatar
* *[[2026 nièng FIFA Sié-gái Buŏi]] - [[Gă-nā-dâi]], Mĕ̤k-să̤-gŏ̤ gâe̤ng Mī-guók*

分類:Tā̤-ṳ̆k
Ngék-tiék-siŏh

**Ngék-tiék-siŏh** (吸鐵石) iâ hô̤ lā̤ **hiék-tiék** (熁鐵) hĕ̤k-ciā **hiék-siŏh** (熁石), sê tiĕng-iòng ô cṳ̀-séng gì cṳ̀-tiék. Gô-dā̤ gì lò̤-buàng cêu sê kĕk hiék-siŏh có̤ gì.

分類:Ŭk-lī
分類:Dê-cék
Ŭk-cék câung-tái

**Ŭk-cék câung-tái** sê cī siŏh cṳ̄ng ŭk-cék chók-hiêng gì bók-dùng gì sióng. Gĭ-buōng gì ŭk-cék câung-tái ô 4 cṳ̄ng: gó-tā̤, ĭk-tā̤, ké-tā̤ gâe̤ng dēng-liê-cṳ̄-tā̤.

分類:Ŭk-cék